U SAD trenutno boravi više od 10 miliona imigranata bez potrebnih dokumenata\nVećina ilegalnih imigranata dolazi u zemlju preko američko-meksičke granice a glavna lokacija za taj prelaz je granica sa Arizonom. Broj ilegalnih imigranata koji ulaze u zemlju iz Meksika konstantno raste proteklih godina uprkos naporima američke pogranične policije. Pripadnici Pogranične patrole kažu da na svakog ilegalnog imigranta koga uhvate pri prelasku granice verovatno dolazi nekoliko drugih koji u tome i uspeju. Iako nekima izgleda kao potpuna pustoš, pustinja u Arizoni zapravo je nežni eko-sistem koga ugrožavaju imigranti i krijumčari droge. Na posledice takve situacije ukazuje Keti Bilings, direktor Nacionalnog parka Arizone.\n«Ima mnogo predela gde se ljudi ulogore i posle prosto ostave za sobom sav mogući otpad. Kroz čitav park grana se mreža tragova koje ostavljaju ljudi koji se bave nelegalnim aktivnostima».\nUčestali prelasci granice sa Meksikom takodje su doveli do rasta stope zločine i vandalizma u indijanskom rezervatu Tohono O Odam, smeštenom na samoj granici. Šef policije rezervata, Ričard Sonderz, kaže da su stanovnici rezervata duboko pogodjeni zbog uništavanja zemlje koju smatraju svetom.\n«Čim počistimo neki deo, sutradan ljudi ponovo prodju, ostavljajući za sobom otpatke, tako da stalno bijemo istu bitku».\nZbog lokalnih problema kao i straha da bi i teroristi mogli da iskoriste tu regiju za prelazak granice, stotine volontera u aprilu je organizovalo stražu duž pograničnog poteza od 37 kilometara. Oni su posmatrali i prijavljivali nelegalne aktivnosti Pograničnoj policiji, ali je malo ljudi pokušalo da predje taj deo granice dok su volonteri bili tamo. Dobrovoljci sebe nazivaju «Minuteman», po čuvenoj grupi volontera iz vremena Američkog rata za nezavisnost. Njihov dolazak na granicu pozdravili su mnogi lokalni stanovnici, medju kojima je i Dilan Kron, na čije imanje često ulaze ilegalni imigranti.\n«Ovo je važno pitanje, ovi ljudi rade pravu stvar, a ja im skidam kapu zbog toga».\nDok volonteri posmatraju granicu, njih same posmatraju dobrovoljci Američke unije za gradjanske slobode kao i meksička federalna policija sa svoje strane granice. Medjutim, do sada nije prijavljen bilo kakav incident i nije dolazilo do nasilja. U starom rudarskom gradiću Tumstounu (Tombstone), izdavač lokalnih novina i organizator volontera Minuteman Kris Simkoks, smatra da je taj pokret izuzetno uspešan. «Naš pokret je sav u duhu SAD, čiji gradjani imaju aktivan pristup i hrabrost da stanu iza svojih uverenja i suprotstave se nasilncima...»\nMedjutim, sa takvom ocenom se ne slažu svi američki gradjani koji žive uz granicu. Dženifer Alen, izvršni direktor Mreže za pograničnu akciju, organizacije koja podržava prava imigranata, kaže da samim svojim prisustvom volonteri zastrašuju svoje susede.\n«Bilo da krše zakon ili ne, izvesno je da podstiču anti-imigrantsku histeriju i predrasude o tome šta se dešava na granici, i šta treba da se dešava na granici».\nImigranti ilegalno prelaze granicu u potrazi za poslovima koji su plaćeni nekoliko puta više nego što bi mogli da zarade kod kuće u Meksiku ili drugim siromašnim zemljama. Medjutim, teret plaćanja zdravstvenog osiguranja za radnike i njihove porodice spada na lokalne vlasti a ne američke poslodavce. Kris Simkoks kaže da njegova grupa želi da američka vlada sprovede zakone protiv zapošljavanja ilegalnih imigranata.\n«Želimo da naš pokret zahvati čitavu zemlju, i da se zahvaljujući volonterima pronadje što više poslodavaca koji zapošljavaju ilegalne radnike».\nMedjutim, Dženifer Alen kaže da takav pristup ignoriše ekonomsku realnost.\n«Mi imamo lažnu ekonomiju u ovoj zemlji koja u velikoj meri zavisi od nelegalnih imigranata. Nedavno je Udruženje farmera Arizone uputilo zahtev Pograničnoj policiji da malo ustukne na nekim od graničnih prelaza u zapadnoj Arizoni zato što ne mogu da nadju dovoljno radnika za branje zelene salate».\nU Arizoni je prošle godine usvojen takozvani «Predlog 200», koji uskraćuje neke društvene usluge ilegalnim imigrantima. Pojedini zagovornici reforme imigracionih zakona zalažu se za program za takozvane «gostujuće radnike», što je plan koji predlaže predsednik BUš, ali kritičari smatraju da bi to zapravo značilo uvodjenje na mala vrata amnestije za ljude koji su prekršili američke imigracione zakone i zato se taj predlog suočava sa žestokom opozicijom u Kongresu. A za to vreme, imigranti nastavljaju da pristižu ...


Srbija mora da unapredi politiku za razvoj malih i srednjih preduzeća - Šta otvaranje Poglavlja 20 donosi domaćim firmama - Edukaplus\nSrbija mora da unapredi politiku za razvoj malih i srednjih preduzeća – Šta otvaranje Poglavlja 20 donosi domaćim firmama\nMala i srednja preduzeća u Srbiji čine 99,8% svih privrednih subjekata. Registrovano ih je 324.600, u njima je zaposleno dve trećine angažovanih u nefinansijskom sektoru, a njihovo učešće u BDP-u je oko 32%, pokazuje analiza Istraživačkog foruma Evropskog pokreta u Srbiji „Država – podsticaj ili prepreka razvoju preduzetništva“.\n– Nastojimo da u narednom periodu što efikasnije usmerimo sredstva iz evropskih fondova i učinimo ih pristupačnim za naša mala i srednja preduzeća – kaže pomoćnica ministra.\nNeki od izvora finansiranja za mala i srednja preduzeća svakako su programi EU, u kojima ona mogu direktno da učestvuju. Oni su uglavnom tematski podeljeni i odnose se na zaštitu životne sredine, istraživanje, obrazovanje i kulturu.\n– Da bi uspešno konkurisala za sredstva EU, naša preduzeća moraju pre svega da realno procene svoje kapacitete, kao i da pronađu dobre, pouzdane partnere. Neophodno je da prilikom apliciranja striktno poštuju sve uslove i zahteve Evropske komisije, kao i sve procedure tokom realizacije projekta – objašnjavaju za naš portal u PKS i dodaju da je najveća prepreka za privrednike to što nisu dovoljno upoznati sa programima.\nKako bi im pomogli, u Centru za EU integracije Privredne komore Srbije organizuju info dane i radionice o programima EU, procedurama za podnošenje projekata, dokumentaciji, kriterijumima prilikom evaluacije… Jedan od projekata PKS-a je i Evropska mreža preduzetništva, koji kroz besplatne usluge preduzećima omogućava jednostavnije načine pronalaska ino-partnera za svoje međunarodne poslovne planove.\n– Neophodno je usvojiti Zakon o mikrofinansiranju i poseban zakon koji će uvesti nove modele finansiranja. Pored toga, potrebno je uvesti i određene poreske olakšice, kojima bi se stimulisale investicije u inovativna preduzeća. Ova rešenja su naročito potrebna za preduzetnike početnike – kaže za eKapiju Filipović.\n– Dakle, pored unapređenja poslovnog okruženja, kao prioritet za razvoj preduzetništva nameće se i potreba da se malim i srednjim preduzećima unapredi pristup finansijama. Ne treba zaboraviti da je prema indeksu Globalne konkurentnosti, koji između ostalog posmatra i pristup finansijama, naša zemlja rangirana tek na 124 poziciji u svetu – dodaje Filipović.\nfoto: Romolo Tavani/shutterstock Kako objašnjava Katarina Jovanović Obradović, unapređenje pristupa velikom tržištu Evropske unije, biće dodatno i u značajnoj meri olakšano kada se završi proces usklađivanja i sa načelima politike EU iz Poglavlja 20. Ona dodaje i da je veći izvoz domaćih preduzeća i njihova konkurentnost usko vezana i sa proizvodnjom bezbednih proizvoda.\n– Ova pitanja i propisi usaglašavaju se u okviru Poglavlja 1, koje se odnosi na slobodno kretanje robe. Na čelu ove pregovaračke grupe je takođe Ministarstvo privrede i u tom delu urađen je veliki posao – do sada je preuzeto 97% standarda i oko 75% tehničkih propisa. Ova oblast u pregovaračkom procesu ocenjena je kao jedna od najusaglašenijih. Proces usklađivanja i dalje traje i u toku su pripreme za usvajanje novih zakona i podzakonskih akata u ovoj oblasti – objašnjava Jovanović Obradović.\nStrategija industrijske politike – neophodno uključivanje još 8 sektora\n– Za razliku od drugih poglavlja koja se uglavnom odnose na usklađivanje propisa sa Evropskom unijom, Poglavlje 20 više se tiče usklađivanja načina na koji se vode politika za razvoj malih i srednjih preduzeća i industrijska politika. Ne postoje striktni zahtevi u ovom pogledu iz Evropske unije, zato što privreda svake zemlje ima svoje specifičnosti i prednosti, pa i svoje politike kreiraju u skladu sa njima, ali bi trebalo da budu usaglašene sa pravcima razvoja utvrđenim u strategiji Evropa 2020, nastojeći da ispune ciljeve održivog i inkluzivnog rasta – kaže za eKapiju Katarina Jovanović Obradović.


Američki FBI nije obavestio zvaničnike SAD da su na meti ruskih hakera – NovostiDana.rs\nAmerički FBI nije obavestio zvaničnike SAD da su na meti ruskih hakera\nAmerički Federalni istražni biro (FBI) nije obavestio brojne zvaničnike SAD da su ruski hakeri pokušavali da upadnu u njihove privatne džimejl (gmail) naloge, iako je najmanje godinu dana imao dokaze da su ti zvaničnici bili na meti Kremlja, otkrio je Asošiejted pres.\nIstraživanje ove agencije pokazalo je da je FBI najmanje godinu dana znao da je gotovo 80 zvaničnika vlade, vojske i obaveštajnih službi bilo na meti hakerske grupe Fensi ber (Fancy bear), povezane s ruskom vladom, ali da je svega njih nekoliko upozoreno na rizik.\nNeki od visokih zvaničnika saznali su da su bili meta te grupe tek kada ih je Asošiejted pres obavestio o tome.\nNekadašnji zvaničnik američkog Saveta za nacionalnu bezbednost Filip Rajner, koga je AP obavestio da je 2015. godine bio meta hakerskih napada, rekao je da je ta situacija „potpuno zbunjujuća“ i da FBI „mora da zaštiti ljude“.\nFBi je odbio da odgovori na većinu pitanja Asošiejted presa o tome kako je odgovorio na tu špijunsku operaciju.\nBiro je saopštio da „rutinski obaveštava pojedince i organizacije o potencijalnoj pretnji“.


Dragan Penezić: Pomaci vidljivi, sistemski pristup i dalje nedostaje\nDa bi se obezbedila sistematska borba protiv nelegalne trgovine, potrebno je omogućiti potpunu primenu Zakona o inspekcijskom nadzoru i unaprediti resurse organa nadležnih za kontrolu njegove primene\nSiva ekonomija negativno utiče na sve privredne grane kako na kompanije koje se bave proizvodnjom, tako i prometom akcizne ili druge robe. Kompanije koje se na tržištu bore s nelojalnom konkurencijom iz sive zone nisu u mogućnosti da ostvaruju planirane prihode, investiraju u razvoj i zapošljavanje, kao ni da ulažu u dalja istraživanja kako bi izašli u susret potrošačima s novim i kvalitetnijim proizvodima i uslugama. U isto vreme siva ekonomija se negativno odražava na budžet i sprečava državu da ostvari sve svoje socijalne i razvojne planove i potrebe.\nProblem sive ekonomije se ne može iskoreniti ad hoc merama i pojedinačnim aktivnostima, već se mora sistemski pristupiti rešavanju ovog problema. Vlada Srbije je 2017. i 2018. godinu zvanično proglasila godinama borbe protiv sive ekonomije i time naglasila prioritetni karakter i značaj ovog problema.\nVidljivi su pozitivni pomaci kroz uglavnom dosledno sprovođenje Nacionalnog programa za suzbijanje sive ekonomije i Akcionog plana u prethodne dve godine. Započeta je primena Strategije integrisanog upravljanja granicom u Republici Srbiji, Radna grupa Vlade za suzbijanje nedozvoljene trgovine aktivno radi na usvajanju akcionih planova (hodograma) za pojačanu kontrolu trgovine u određenim područjima i za određene proizvode, a započeto je i uspostavlјanje jedinstvenog Kontakt centra za inspekcijski nadzor za građane i privredu.\nMinistarstvo finansija formulisalo je mere u oblasti poreske politike akciznih proizvoda, pre svega duvana, nafte i kafe, kroz konsultacije s predstavnicima ovih industrija. To je omogućilo da usvojene mere ne ugroze stabilnost legalnog tržišta, ali i da dovedu do značajnog povećanja poreskih prihoda.\nEfikasnije procesuiranje predmeta i primerena kaznena politika prema prekršiocima znatno bi unapredili postojeće napore u borbi protiv sive ekonomije\nKljučni problem je i dalje način na koji tužilaštvo i sudovi tretiraju prekršajne i krivične prijave u oblasti nezakonite trgovine, odnosno neefikasno procesuiranje i preterano blaga kaznena politika.\nZakon o inspekcijskom nadzoru nije u punoj primeni jer još uvek nema usklađivanja sektorskih zakona sa krovnim zakonom, iako su predviđeni rokovi odavno probijeni.\nOrgani nadležni za kontrolu primene zakona ne poseduju potrebne resurse za sistematsku borbu protiv nelegalne trgovine, iako njihov angažman upravo ima za cilj da zaštiti i poveća budžetske prihode.\nNeophodno je sveobuhvatno unapređenje sistema inspekcijskog nadzora, i to usklađivanje broja inspektora i sprovođenje stručnog usavršavanja u skladu sa utvrđenim potrebama, implementacija jedinstvenog informacionog sistema u oblasti inspekcijskog nadzora, obezbeđivanje nedostajuće opreme i sredstava za rad inspekcija.\nParalelno, potrebno je podići efikasnost procesuiranja postupaka pred pravosudnim organima, čime se postiže i svrha preventivnog delovanja na ostale učesnike na tržištu.\nMožda najbitnije, ali ispostavilo se i najteže do sada, jeste obezbediti koordinisan rad državnih službi (inspekcije, MUP, tužilaštvo, sudstvo…). Kontinuiranom saradnjom sa odgovornom privredom i edukacijom potrošača obezbediće se podizanje svesti o značaju suzbijanja sive ekonomije i ostvariti pozitivan efekat u svim segmentima društva i privrede.


Riotoro demonstrirao Project Morpheus kućište koje može da mijenja veličinu – BiGportal.ba\nRiotoro demonstrirao Project Morpheus kućište koje može da mijenja veličinu\nJedna od njih stiže nam od kompanije Riotoro, koja je prikazala veoma jedinstveno Project Morpheus kućište, koje može da menja veličinu iz ATX u Micro ATX formu i obrnuto. U praksi, ovo znači da kućište može da bude kraće i nešto šire sa pet slotova za proširenje ili može biti više i uže sa punim setom […]\nJedna od njih stiže nam od kompanije Riotoro, koja je prikazala veoma jedinstveno Project Morpheus kućište, koje može da menja veličinu iz ATX u Micro ATX formu i obrnuto.\nU praksi, ovo znači da kućište može da bude kraće i nešto šire sa pet slotova za proširenje ili može biti više i uže sa punim setom od sedam slotova. Važna stavka je da, iako se veličina kućišta menja, nije potrebno menjanje matičnih ploča, jer se standardna ATX ploča koristi za obe konfiguracije.\nOno što je posebno značajno, jeste da se sve promene kod veličine kućišta obavljaju bez upotrebe alata.\nProject Morpheus kućište je trenutno u ranoj prototip fazi prikazanoj u videu i koristi šrafciger za odvrtanje šrafova, ali će finalna verzija implementirati dizajn koji neće zahtevati upotrebu alata.


NAJVEĆE KVOTE ZA ŽREB: Pogodi sa kim će Srbija igrati na Svetskom prvenstvu! - Sportska centrala\n31 mar 2022. 13:00\nSvetsko prvenstvo u Kataru na programu je od 21. novembra do 18. decembra, a sada je na red došlo da saznamo u kojoj grupi će se naći reprezentacija Srbije. Tim povodom, u nastavku vam predstavljamo tri najvažnije informacije koje treba da znate uoči početka žreba.\n1. CEO SVET SA VELIKOM PAŽNJOM GLEDA KA DOHI\nOrganizatori Svetskog prvenstva objavili su tačan datum i vreme kada će reprezentacije saznati svoje rivale u grupi. Svečana ceremonija žreba za Mundijal biće održana 1. aprila u Dohi, a sam spektakl počinje od 18 časova po našem vremenu.\nŽreb će činiti 32 selekcije, među kojima je i Srbija. Reprezentacije će biti podeljene u četiri šešira od po osam timova.\nBiće izvučeno osam grupa, u kojima će igrati po četiri selekcije.\n2. SRBIJA U TREĆEM ŠEŠIRU\nIzabranici Dragana Stojkovića Piksija su na impresivan način uspeli da se domognu direktne vize za Mundijal, međutim to nažalost neće biti dovoljno da se pozicioniraju bolje od trećeg šešira na žrebu.\nPoznato je da Srbija neće moći da se sastane sa selekcijama Senegala, Irana, Japana, Maroka, Poljske, Južne Koreje i Tunisa.\n3. MERIDIAN – SPECIJAL ZA ŽREB\nBukmejkeri kladionice Meridian su vam za žreb spremili niz kvota na temu – KO ĆE BITI SA SRBIJOM U GRUPI?\nDa će se „Orlovi“ sastati sa selekcijama kao što su Katar, Brazil, Argentina Urugvaj – kvota 3.50. Šansa da će se srpski fudbaleri za osminu finala boriti sa reprezentacijama kao što su Belgija, Francuska, Nemačka, Hrvatska je nešto manja – kvota 9.00.\nKompletan specijal za žreb za Svetsko prvenstvo u Kataru pogledajte na meridianbet.rs.\nAli, to naravno nije sve! Nikako ne smete da zaboravite na takmičenje koje još nije viđeno na ovim prostorima – ostalo je samo još nekoliko dana do početka neverovatne promocije u okviru organizacije kladionice Meridian: IGRAJ ZA KATAR!\nPriliku da učestvuju imaju svi i ono najvažnije, pobednik može biti svako! Pratite Meridian na društvenim mrežama – jer ćete u toku sutrašnjeg dana dobiti detaljne informacije o velikom spektaklu!\nSve što je potrebno jeste samo da imate otvoren korisnički nalog na sajtu meridianbet.rs, a ukoliko se još uvek niste registrovali nema nikakvih problema.\nKako bi kladionica Meridian stimulisala prave igrače da postanu deo najbolje ekipe na Balkanu, ukoliko se registrujete na sajtu meridianbet.rs ili putem mobilne aplikacije, uz promo kod „bullseye“ na vaš nalog stiže 500 RSD BONUSA za online i kladjenje uzivo, a ukoliko istog dana uplatite depozit u minimalnoj vrednosti od 500 dinara – stiže dodatni bonus u vrednosti od čak 1.500 RSD!\nMagija je moguća samo u Meridianu!


SAOPŠTENJE SNS: "Blamaža" odbornika Saveza za Srbiju u lokalnom parlamentu - UžiceMedia\nNaslovna Politika SAOPŠTENJE SNS: „Blamaža“ odbornika Saveza za Srbiju u lokalnom parlamentu\nNa jučerašnje napuštanje sednice opozicionog Saveza za promene saopštenjem se oglasio Gradski odbor SNS Užice. Oni smatraju da "sve što se dešavalo na jučerašnjoj sednici Skupštine grada potvrdilo konfuziju i dezorijentisanost tzv. Saveza za Srbiju".\nU saopštenju se kaže: „Dosadašnje napuštanje sednica Skupštine grada Užica su pravdali nedostatkom dijaloga i navodne ograničenosti u slobodi govora. I pored činjenice da takve okolnosti u našem gradu nikada nisu postojale, na jučerašnjoj sednici je odbornik tzv. Saveza za Srbiju Dragan Babić tražio dopunsku tačku posvećenu diskusiji o protestima dela opozicije.\nSve ovo je još jedna potvrda da se ne radi ni o kakvim ograničenjima u slobodi govora i dijalogu, da im nije cilj ono za šta se navodno zalažu već jedino i isključivo namera da se mimo većinske volje naroda, preko ulice dokopaju vlasti. I ne samo to, odbornici tzv. Saveza za Srbiju uredno za svoje desetominutno prisustvo na sednicama naplaćuju dnevnicu od 3.500 dinara dokazujući, valjda, da bez obzira na svoj bojkot demokratskih institucija koriste svaku priliku da iz džepova građana Užica naplate svoj nerad.\nJučerašnja, u istoriji demokratskog Užica nezabeležena blamaža, jeste dokaz gde leže uzroci besmisla tzv. Saveza za Srbiju i njihovog skorog nestanka sa političke scene,“ kaže se u saopštenju Gradskog odbora SNS Užice.\nSAVEZ ZA SRBIJU UŽICE\nPrethodni tekstVELIKI ČETVRTAK Verovanje je da se praštaju gresi i najvećim grešnicima koji se danas pričeste\nSledeći tekstKO DEŽURA U VREME PRAZNIKA?\nPOČINJE SA RADOM GRADSKI BAZEN Zbog radova na vodovodnoj mreži povremene obustave saobraćaja\nIZBORI 2020 Koalicija Zdrava Srbija – Bolja Srbija predala listu za republičke izbore\nČitaoci saradnici PUTOVANJE KROZ VREME ILI VREMENSKA KAPSULA


Uvaženi potpredsedniče Narodne skupštine, pitanje postavljam Ministarstvu pravde i Tužilaštvu, vezano za medijske napade na predsednika Republike.\nPoslednjih godinu dana, posebno nekoliko meseci, građani Republike Srbije svedoci su svakodnevnih primitivnih, zlonamernih, neistinitih, tendencioznih i brutalnih napada na predsednika Republike Srbije, gospodina Aleksandra Vučića, njegovu porodicu i njegove roditelje.\nNikada u novijoj istoriji Srbije nije prizemnije i brutalnije medijski napadnut jedan predsednik Srbije kao što je medijski napadnut naš predsednik Aleksandar Vučić. Ti medijski napadi na predsednika Republike Srbije, gospodina Aleksandra Vučića, njegovu porodicu i njegove roditelje delo su sprege reketaško, mafijaško, kriminalno, politikanskih grupa iz zemlje i inostranstva. NJihov cilj je slabljenje uloge predsednika Republike i Vlade Republike Srbije sa tendencijom slabljenja ekonomske, finansijske i bezbedonosne moći Republike Srbije i odvraćanje od reformskog kursa naše zemlje, koji vodi naš predsednik, Vlada Republike Srbije, SNS i najveći deo poslanika ovog visokog doma.\nMedijski napadi na predsednika Vučića, njegove roditelje i njegovu porodicu duboku su skliznuli u patologiju i medijsko ludilo nezabeleženo na ovim prostorima, kao i krivičnu odgovornost. Određene ličnosti, kao što su vlasnici poput Aleksandra Rodića ili zaposleni u određenim tabloidima, lideri nekih opozicionih grupa, kao što su Saša Janković, u štampi poznat kao Sale prangija, Sara Radulović zvani kralj stečaja, Boško Obradović zvani siledžija, Dragan Šutanovac zvani „grabinovac“, Zoran Živković zvani poljoprivrednik u pokušaju, stručno-politički analitičari kao što su Đorđe Vukadinović, poznat u Narodnoj skupštini kao Đorđe vlah ili vlahočević, pojedini glumci, kao što je Sergej Trifunović, zvani pišanović ili pišoje izjavio da će pišati po predsednikovom grobu i pojedini akademici, kao što je Dušan Teodorović, truju građane Republike Srbije svakodnevnim medijskim napadima na predsednika Republike Srbije Aleksandra Vučića, i njegovu porodicu do krajnjih granica.\nTi medijski svakodnevni napadi na predsednika Republike Srbije Vučića, pljuvanjem, podmetanjem, izmišljotinama, nisu su se zaustavili samo na njemu, već su se proširili na pojedine ministre u Vladi Republike Srbije, ministra unutrašnjih dela gospodina Nebojšu Stefanovića, ministra vojnog Aleksandra Vučića i načelnika BIA Bratislava Gašića.\nOno što građane Republike Srbije još više brine je to što su medijski prvi put u istoriji Srbije napadnuta Vojska Srbije, MUP i BIA.\nPoštovani narodni poslanici, Srbija je demokratska zemlja u kojoj je kritika vlasti čak i poželjna, ali između medijskih napada i kritike postoji nepremostiva razlika. Kritika se zasniva na istinitosti činjenica i zato je čak i društveno korisna i deluje lekovito.\nS druge strane, svako će osuditi napade na novinare, bez obzira na povod, kao što osuđujemo i napade zveri iz Dveri na novinarke Pinka Maju Uzelac i njenu koleginicu.\nZa očekivati je, poštovani građani Republike Srbije, da će medijski napadi na predsednika Vučića biti sve žešći i brutalniji kad god bude otvarao ili udarao kamen temeljac za naše fabrike i auto puteve.\nPostavljam pitanje Tužilaštvu Republike Srbije – ima li elemenata krivične odgovornosti na svakodnevne medijske napade na predsednika Republike Srbije, njegovu porodicu, Vojsku Republike Srbije, MUP Republike Srbije i bezbednosno-informativnu službu? Hvala.


Debitovao Ajzea Ostin u pobedi FMP-a – ЦЗБГ портал\nDebitovao Ajzea Ostin u pobedi FMP-a\nнедеља 15.01.2017\tНема коментара на Debitovao Ajzea Ostin u pobedi FMP-a\nEkipa FMP-a savladala je u poslednjoj utakmici 18. kola ABA lige ekipu Mornara rezultatom 92:85 (20:24, 21:20, 26:18, 25:23).\nIako je za navijače Crvene zvezde svaki igrač FMP-a na skeneru, kao mogući budući prvotimac ekipe sa Malog Kalemegdana, verovatno najvća pažnja bila je usmerena ka debitovanju Ajzee Ostina. Nakon skoro tri godine neigranja, Ostin je večeras protiv Mornara dobio solidnu minutažu (11:20) i ostavio veoma solidan učinak – 9 pone (3/5 za 2, 1/1 za 3, 4 skoka i 1 blokada).Ipak, videlo se da su one tri godine neigranja ostavile velikog traga i da će Ostinu biti potrebno vremena da se uigra i pokaže sav svoj raskošni talenat, a samim time da se nametne i Dejanu Radonjiću i pokaže da zaslužuje mesto u Crvenoj zvezdi.\nDrugi stranac u redovima FMP-a, Jona Bolden, odigrao je odličnu utakmicu i time pokazao da bi mogao ozbiljno da se nametne Dejanu Radonjiću. Bolden je za 37:57 minuta provedenih na parketu postigao 22 poena (4/5 za 2, 4/8 za 3, 2/3 za 1, 4 skoka, 6 asistencija i 3 ukradene lopte).\nOd ostalih igraća veoma dobru partiju pružili su Dragan Apić koji je postigao 19 poena (8/9 za 2, 3/6 za 1, 8 skokova), Stefan Lazarević sa 11 (4/4 za 2, 1/2 za 3, 5 skokova), te Filip Čović sa 13 ponea (14 asistencija).


Srbi u SAD uputili peticiju Trampu: Uvedite sankcije Đukanoviću i Markoviću - Sputnjik Srbija\n12:45 31.12.2019 (osveženo 12:52 31.12.2019) Preuzmite kraći link\nSrpskoamerička konferencija liderstva uputila je peticiju predsedniku SAD Donaldu Trampu, kojom od njega traži da se založi za pravoslavne hrišćane u Crnoj Gori i uvede sankcije Milu Đukanoviću i Dušku Markoviću.\nSadržinu peticije prenosimo u celini:\nU razgovoru sa Tukerom Karlsonom u julu 2018. godine, s pravom ste upozorili svet da je Vlada Crne Gore, bezobzirnim i neodgovornim činom, mogla da izazove sukob koji može imati implikacije na NATO. Oni koji su tada kritikovali, odbacivali i ismejavali Vaše komentare sada ćute, u trenutku kada je crnogorska vlast usvojila ’Zakon o verskoj slobodi‘ kojim se oduzimaju sve crkve i verska imovina sagrađena pre 1918. godine, namećući stroga ograničenja neotuđivim pravima verskih zajednica na svoje vlasništvo i bogosluženje.\nOvaj kontroverzni novi zakon, kojem su se suprotstavile verske vođe iz celog sveta, usvojen je usred sezone Božića nakon što je Vlada Crne Gore odbila da dozvoli vreme za dijalog sa najvećom hrišćanskom zajednicom u zemlji Mitropolijom crnogorsko-primorskom i nakon što je većina opozicionih članova Skupštine uhapšena. Građani koji se protive zakonu o oduzimanju njihove verske imovine u ogromnom su broju izašli na ulice, uprkos policijskoj represiji i premlaćivanju vernika i sveštenstva.\nGospodine predsedniče, Zakon o međunarodnoj verskoj slobodi, 22 U. S. C. §§ 6441-61, daje vam ovlašćenje da izričete sankcije onima koji krše verske slobode širom sveta. Molimo vas da se založite za pravoslavne hrišćane u Crnoj Gori, izricanjem sankcija predsedniku Milu Đukanoviću i premijeru Dušku Markoviću, ukoliko odmah ne preduzmu korake za ukidanje kontroverznog zakona“.\nOva organizacija mladih i školovanih Srba pokreće peticiju predsedniku Trampu u momentu kada se u Vašingtonu vodi borba između globalista i patriotskih snaga i atmosferi impičmenta sa ciljem svrgavanja Donalda Trampa u susret izborima sledeće godine, navodi portal „In4s“.


Tojota u haosu: Nestalo čelika, kako praviti kola @ InfoBijeljina \nDo nestašice je došlo nakon eksplozije u čeličani kojom upravlja jedna od njenih podružnica.\nEksplozija u čeličani Aiki Stil ograničila je proizvodnju čeličnih delova, što može uticati na proizvodnju najvećeg svetskog prodavca automobile, koji oko 40 odsto svoje globalne proizvodnje realizuje u Japanu, izveštava agencija Rojters.\n"U ovom trenutku, imamo zalihe koje su dovoljne da održimo proizvodnju u domaćim fabrikama do 6. februara", izjavio je portparol Tojote, dodajući da su već ukinuli prekovremeni rad i vikend smene za sledeću nedelju.\n"Nakon toga ćemo razmatrati stanje zaliha na dnevnoj osnovi i donositi odluke u skladu s tim", naveo je on.\nIz čeličane Aiki Stil je saopšteno da je 8. januara došlo do eksplozije u njihovoj fabrici Čita u centralnom Japanu, što je dovelo do prekida proizvodnje specijalnih čeličnih delova, i da nastoje da obnove proizvodnju u martu.\nTojota, čiji portfolio uključuje brendove “tojota”, “ leksus”, kao i mini vozila kompanije Daihatsu Motor i kamione Hino Motorsa, proizvedela je lani u Japanu 4,0 miliona automobila, od čega je oko 46 odsto izvezeno.


NEMA NOVIH PRIZNAVANJA NEZAVISNOSTI Amerika odbacuje sve opcije koje uključuju dve države za Kipar\nAl zato kod nas ima. Dvostruki arsini.\nNuland: Sve opcije na stolu za Amerikance koji žele da se izvuku iz Avganistana\nERDOGAN PROVOCIRA: Jedino rešenje za Kipar je formula o dve države, grčki premijer treba da zna svoje granice\nKabinet šefa crnogorske države reagovao je na današnju izjavu portparolke ruskog Ministarstva spoljnih poslova Marije Zaharove saopštenjem u kojem se poručuje da je sramotan način na koji se Rusija ophodi prema Crnoj Gori i njenom predsedniku.\nGradonačelnik Beča Mihael Ludvig odlučio je u utorak nakon sastanka sa medicinskim stručnjacima da od 1. oktobra dodatno pooštri mere zaštite od koronavirusa za grad i pokrajinu Beč. Kako je obavestio javnost, nove mere koje su uvedene 1. oktobra u početku će važiti mesec dana, sa mogućnošću produženja ako bude potrebno. Razvoj epidemiološke situacije biće odlučujuće, odnosno opterećenja kapaciteta odeljenja intenzivne nege u bečkim bolnicama.\nRuska ambasada u Velikoj Britaniji nazvala je smešnom tvrdnju da postojhi treća osoba koja je navodno bila umešana u slučaj trovanja Skripalja 2018. godine, saopštila je danas ambasada.\nPOČINJE OBRAČUN Talibani traže da se obrate na Generalnoj skupštini UN\nBALKAN MU NIJE PRIORITET Bajden nije ni pomenuo dijalog Beograda i Prištine\nIzaslanik bivšeg američkog predsednika Donalda Trampa za dijalog Beograda i Prištine Ričard Grenel ukazao je danas na to da američki predsednik Džo Bajden u izlaganju pred Generalnom skupštinom Ujedinjenih nacija nije pomenuo dijalog Beograda i Prištine i ocenio da njegovoj administraciji saradnja sa Balkanom nije prioritet.\nMakron otvorio izložbu dela iz ruske kolekcije u Fondaciji Luj Viton u Parizu\nFrancuski predsednik Emanuel Makron otvorio je danas u Fondaciji Luj Viton u Parizu izložbu umetničkih dela iz zbirke koju su na početku 20. veka prikupili ruski industrijalci braća Ivan i Mihail Morozovat, što je, kako je saopšteno iz Jelisejske palate, još jedan korak u jačanju saradnje francuskog i ruskog civilnog društva.\nIZBORI ZA DUMU Putinovoj Jedinstvenoj Rusiji 324 mesta\nPartija Jedinstvena Rusija predsednika Vladimira Putina trebalo bi da dobije 324 mesta u donjem domu parlamenta, nakon izbora održanih između 17. i 19. septembra, pokazali su današnji preliminarni rezultati ruske Centralne izborne komisije (CIK).\nVELIKA CENA POBEDE Putinova stranka izgubila dosta mesta u parlamentu, na ulice izašli ODMETNUTI KOMUNISTI\nStranka ruskog predsednika Vladimira Putina osvojila je parlamentarnu većinu na glasanju završenom u nedelju, nakon čega su počeli da se pojavljuju izveštaji o izbornim prevarama.\nBritanci testiraju novu vakcinu protiv kovida\nNaučnici iz Velike Britanije počeli su na ljudima da testiraju novu vakcine protiv kovida za koju se nadaju da bi mogla da bude efikasna protiv novih sojeva, kao i da pruži duži imunitet u odnosu na onaj koji nude postojeće vakcine.\nPRIMAJU VAKCINU UMESTO DRUGIH Zavisnik u Sloveniji se navodno vakcinisao 23 PUTA\nU Sloveniji je uočen rastući problem ljudi koji su za nekoliko stotina evra spremni vakcinisati - i to ne samo jednom.\nEU pozdravila odluku SAD o otvaranju granica za vakcinisane\nEvropska unija pozdravila je najavu SAD da će početkom novembra otvoriti svoje granice za putnike iz EU koji su vakcinisani protiv kovida, nakon sto su početkom 2020. bile uvedene restrikcije za putovanja.\nFrancuski predsednik Emanuel Makron uputio je danas izvinjenje Alžircima koji su se u Alžiru u ratu za nezavisnost borili na strani kolonijalnih snaga i potom su masakrirani i okarakterisani kao izdajnici.\nEvropski sud: Rusija je odgovorna za ubistvo Aleksandra Litvinjenka\nRusija je odgovorna za ubistvo Aleksandra Litvinjenka, špijuna koji je umro u Londonu od trovanja polonijumom 2006. godine, zaključio je Evropski sud za ljudska prava, javlja BBC.


Bratunac: Djeca otputovala na more - UPSMedia Bratunac: Djeca otputovala na more – UPSMedia\nBiH Društvo Obrazovanje Srebrenica / Bratunac Vijesti\nBratunac: Djeca otputovala na more\nU okviru projekta “Socijalizacija djece RS – 2019”, koji se realizuje na osnovu Zakona o dječijoj zaštiti Republike Srpske kroz pravo na zadovoljavanje razvojnih potreba djece, juče je 19 bratunačkih mališana otputovalo na more.\nRadi se o djeci korisnicma dječijeg dodatka uzrasta od šest do 15 godina, djeca sa psihofizičkim smetnjama u razvoju, hroničnim oboljenjima, djeci iz višečlanih porodica i djeci bez roditeljskog staranja, ali i posebno nadarenoj djeci, koja će u pratnji dva vaspitača, Bojane Ilić i Bojane Grozadanić, u periodu od 2. do 11. jula boraviti u Omladinskom hostelu “Užice” u Bečićima.\nProjekat realizuje JU “Centar za socijalni rad” Bratunac u saradnji sa JU Javnim fondom za dječiju zaštitu RS.\nŠevko Karić, načelnik Odjeljenja za privredu i društvene djelatnosti opštine Bratunac, Nada Simić, direktorica Centra za socijalni rad Bratunac i Nada Stjepanović, koordinator projektnih aktivnosti Centra, ispratili su mališane na put.\n← Bratunac: Roditelji najavljuju premještanje djece u drugu školu\n“Zelena dolina“ – gost Admir Hasanović →\nfebruar 27, 2021, 1:56 am


Stefanović: Računari su kao vrata, zaključavaju se\nIzvor: Mondo, 09.Feb.2016, 17:33\nMinistar unutrašnjih poslova Nebojša Stefanović apelovao je danas na građane da poslušaju savete za bezbedno korišćenje interneta, obezbede svoje računare i posebno obrate pažnju na bezbednost dece i mladih.\n"Njima je potrebna naša pomoć kako bi korišćenje savremenih informacionih tehnologija bilo uvek na njihovu korist, a nikada na njihovu štetu", ističe se u otvorenom ministra Stefanovića, povodom svetskog Dana bezbednog >> Pročitaj celu vest na sajtu Mondo << interneta.\nBorba sa sajberkriminalom postaje priritet\nUgroženost informacionog društva dovela je do toga da Ministarstvo unutrašnjih poslova Republike Srbije smatra borbu protiv visokotehnološkog kriminala prioritetom. Cilj je da se efikasno zaštite prvenstveno maloletnici i deca i time obezbedi budućnost društva i države.\nOn je istakao da ukoliko računari građana i računarske mreže nisu zaštićeni, izvršioci krivičnih dela mogu ih zloupotrebiti za vršenje najtežih krivičnih dela i to ne samo na našoj teritoriji već širom sveta.\n"Kao što ne biste ostavili širom otvorena vrata na Vašem stanu ili kući, nemojte ostavljati Vaše računare bez zaštite, pošto su na takav način laka meta izvršiocima krivičnih dela", ukazuje se u pismu.\nStefanović je dodao da su savremeno doba i nove tehnologije, pored brojnih prednosti, doneli našoj deci neka nova igrališta i zabavu, a samim tim i neke nove pretnje i brige nas odraslih.\n"Način života se promenio, igra se iz parkova i dvorišta i bezbedne i bezbrižne sredine, preselila na internet i virtuelni svet u kojem, nažalost, vreba sajber kriminal. U tom svetu, naša deca se zloupotrebljavaju i nude im se različiti neprimereni sadržaji za njihov uzrast", ističe se pismu.\nOn je naglasio da je rizike koji nastaju od visokotehnološkog kriminala, kao i štetu koju ovaj vid kriminala donosi našim građanima, pre svega deci, pravnim licima i državi, moguće preduprediti.\nStefanović je podsetio da je 2010. godine pokrenuta opsežna akcija "Armagedon" za suzbijanje krivičnih dela u vezi sa seksualnom zloupotrebom maloletnika i dece na internetu.\nOd početka te akcije podnete su krivične prijave protiv 133 izvršioca krivičnih dela. Samo u toku 2015. otkrivena su 44 krivična dela iz ove oblasti i lišeno slobode 36 lica, što predstavlja svojevrstan rekord u odnosu na prethodne godine.\nRTS: Stefanović sa Skotom o saradnji Srbije i SAD\nKurir: PRIZNANJE NOVOG AMERIČKOG AMBASADORA: Skat pohvalio Srbiju u rešavanju migrantske krize\nAkter: Podrška SAD evropskom putu Srbije\nBlic: Skot pohvalio Srbiju u rešavanju migrantske krize


Toyota Centar Beograd je ovogodišnji dobitnik Evropske nagrade za zadovoljstvo kupaca - PLUMRACE\n29. 01. 2014. Comments (0) Views: 497 Industrija, Toyota\nSvake godine Toyota dodeljuje „Ichiban“ Evropsku nagradu za zadovoljstvo kupaca u 32 zemlje Evrope.\nNajbolji evropski partneri su nagrađeni zato što im je kupac uvek na prvom mestu.\nOvlašćenom partneru Toyote u Srbiji dodeljena je Toyotina „Ichiban“ evropska nagrada za zadovoljstvo kupaca za rezultate postignute u protekloj godini. Nagrada će zvanično biti uručena gospodinu Miladinu Vrbaškom, direktoru Toyota Centra Beograd, 5. juna na svečanoj ceremoniji koja će se oržati u Kanu (Francuska).\nPribližno 3.000 evropskih partnera se ocenjuje prema njihovim rezultatima, a tokom stalnog praćenja njihovog rada, što je deo kompanijskog standarda. Na osnovu veoma strogih kriterijuma, oko 40 partnera svake godine od Toyote u Evropi dobije ovo značajno priznanje.\n» Industrija, Toyota » Toyota Centar Beograd je ovogodišnji dobitnik Evropske nagrade za zadovoljstvo kupaca


Objavljen Izvještaj o reviziji Godišnjeg konsolidovanog finansijskog izvještaja Liberalne partije Crne Gore za 2016. godinu\nPodgorica, 24. novembar 2017.godine - Državna revizorska institucija je izvršila finansijsku reviziju Godišnjeg finansijskog izvještaja i reviziju pravilnosti Liberalne partije Crne Gore za 2016. godinu.\nNa bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu član Senata Nikola Kovačević, rukovodilac Kolegijuma i član Senata Zoran Jelić, član Kolegijuma, izražava negativno mišljenje na Godišnji finansijski izvještaj i negativno mišljenje na usklađenost poslovanja Liberalne partije za 2016. godinu.\nFinansijskom revizijom je utvrđeno da je Godišnji finansijski izvještaj Liberalne partije za 2016. godinu nije u svim bitno materijalnim aspektima sastavljen i prezentovan na fer i objektivan način u skladu sa važećim okvirom finansijskog izvještavanja, jer u istom nisu iskazani prihodi Opštinskog odbora Budva u iznosu od 29.198,46€ i rashodi u iznosu od 7.098,17 €, već je višak prihoda nad rashodima iskazan u Bilansu stanja na kontu 3405 (kapital) što predstavlja pogrešno kjiženje navedenih transakcija . U finansijskom izvještaju nije iskazan ni prihodi od Opštine Kotor u iznosu od 7.122,23 € koji je shodno ugovorima o cesiji direktrno preusmjeren za isplatu naknada fizičkom licu. Takođe su u finansijskom izvještaju iskazani troškovi u iznosu od 15.350,77 € koji su neadekvatno ili nepotpuno dokumentovani.\nRevizijom pravilnosti utvrđeno je da je subjekt revizije nije sve finansijske i druge radnje uskladio u svim materijalnim aspektima sa zakonskim i drugim propisima koji su identifikovani kao kriterijumi za predmetnu reviziju. Neusklađenost se odnosi na nedosljednu primjenu Zakona o računovodstvu, Zakona o radu, Zakona o porezu na dohodak fizičkih lica i Pravilnika o kontnom okviru i sadržini računa u kontnom okviru za privredna i druga pravna lica.\nRevizijom Godišnjeg finansijskog izvještaja za 2015. godinu su utvrđene određene nepravilnosti i nedostaci i date preporuke za otklanjanje istih. Revizijom Godišnjeg konsolidovanog finansijskog izvještaja za 2016. godinu utvrđeno je da je subjekt revizije realizovao 4 i nije realizovao 2 preporuke.\nKonačan Izvještaj o reviziji Godišnjeg konsolidovanog finansijskog izvještaja Liberalne partije Crne Gore za 2016. godinu je objavljen na zvaničnoj internet stranici Državne revizorske institucije.\nIzvještaj o reviziji Godišnjeg konsolidovanog finansijskog izvještaja Liberalne partije Crne Gore za 2016. godinu\nMore in this category: « Član Senata, Zoran Jelić na sastanku Pododbora za ekonomska i finansijska pitanja i statistiku\tOdržana Radionica „Razvoj pasoš indikatora za Program reforme upravljanja javnim finansijama“ »


Press Online :: Društvo :: RASPISAN KONKURS ZA METRO Trase prve dve linije biće snimljene zbog eventualnog NEGATIVNOG UTICAJA / print=true\nRASPISAN KONKURS ZA METRO Trase prve dve linije biće snimljene zbog eventualnog NEGATIVNOG UTICAJA\nSvi zainteresovani imaju rok da se prijave do 27. septembra, a ko pobedi na ovom konkursu kasnije će pokušati da utvrdi sve "opasnosti" i negativne strane koje može da ima gradnja prve dve linije metroa po životnu sredinu.\nKako stoji u konkursu, "cilj je utvrditi opšti, direktni i indirektni uticaj planiranih aktivnosti na različite ekološke aspekte: ljudska bića, floru i faunu, zemljište, vazduh, klimu, pejsaž, materijalna dobra i kulturno nasleđe".\nPodsetimo, prema najnovijim planovima prva linija metroa bi išla od Makiškog polja do Mirijeva (prva faza do Ade Huje), a druga od Zemuna do Ustaničke ulice (možda čak i Mirijeva).\nKako su obećali gradski čelnici, gradnja metroa trebalo bi da počne 2020. godine.\nInače, pre samo nedelju dana održana je i konstitutivna sednica Radne grupe za podršku praćenja izgradnje metroa u Beogradu, na kojoj su definisani ciljevi rada i razmatran planski i pravni okvir za realizaciju izgradnje metroa.


Zašto Fortune 500 kompanije koriste SHL alate za procenu talenata?\nHome / Blog / Zašto SHL Talent Measurement alate koristi više od 50% „Fortune 500“ kompanija?\nновембар 19 2018\nКоментари су искључени на Zašto SHL Talent Measurement alate koristi više od 50% „Fortune 500“ kompanija?\nMnoge kompanije upadnu u rutinu korišćenja istih alata za selekciju i razvoj zaposlenih, koje koriste godinama unazad. Međutim, ne zapitaju se da li im ti alati daju sve informacije koje su im potrebne. Činjenica je da više od 50% Fortune 500 kompanija koristi SHL alate, jer im pruža celokupan uvid i podršku u procesu upravljanja talentima (eng. Talent Management).\nGde SHL alati za procenu talenata prave razliku?\nKonkretno, postoje četiri oblasti gde SHL alati za procenu talenata (eng. SHL Talent Measurement) pomažu da se napravi velika razlika u selekciji i regrutaciji kandidata:\nZapošljavanje velikog broja kandidata\nPredviđanje performansi i potencijala\nRazvoj sjajnih lidera\nPronalaženje najboljih diplomaca\nOstvarite poslovne rezultate sa zaposlenima koje ste prethodno pažljivo odabrali u selekciji. Prepoznajte najbolji fit za određenu poziciju, uočite prostor za razvoj i volju za napredovanjem.\nUspeh u određenim industrijama zahteva kontinuirane procese selekcije i regrutacije sa velikim brojem aplikanata. Uvođenje dodatnih nivoa selekcije, u pokušaju pronalaženja najboljih kandidata, vodi većem utrošku vremena i finansijskih resursa kompanije, a efekat komplikovanijih HR procesa nije vidljiv. Ako paralelno vodite procese selekcije za nekoliko različitih pozicija, sigurno ste pod još većim pritiskom od pravljenja propusta tokom selekcije.\nAlati za procenu talenata (Talent Assessments) vam mogu pomoći u poboljšanju iskustva zapošljavanja kandidata i ubrzavanju samog procesa selekcije, što doprinosi poslovnoj izvrsnosti same kompanije. Takođe, proces je jeftiniji za kompaniju i jednostavniji za kandidate. Alati za procenu:\nMogu da se automatizuju i integrišu sa sistemima za praćenje prijava i na taj načun ubrzaju proces selekcije smanjivanjem potrebe za ljudskom intervencijom.\nOmogućuju prikazivanje nekvalifikovanih kandidata kroz precizne opise posla i upitnike.\nOmogućavaju da procenite specifične osobine i veštine, tako da samo kandidati koji najbolje odgovaraju, pređu u sledeću fazu regrutovanja.\nDa li u procesu razvoja zaposlenih pravite razliku između kandidata izuzetnog u pogledu radnog učinka i zaposlenog sa visokim potencijalom (HiPo zaposleni)? Mnoge organizacije ne prave.\nPrema istraživanju kompanije Gartner, zaposleni sa visokim potencijalom su gotovo dvostruko vredniji u odnosu na druge zaposlene, a samo 15% zaposlenih koji su izuzetni u pogledu radnog učinka čine zaposleni sa visokim potencijalom u kompanijama. Osoba može da premaši ciljeve, ispuni radne norme i dobro se snađe u jednoj ulozi, ali nema sposobnosti i visok nivo posvećenosti da bi bila efikasna na višoj i odgovornijoj poziciji. Prepoznavanje zaposlenih sa potencijalom za rast i rad sa njima je suština jakog HR sektora. Ipak, većina organizacija nema metodu zasnovanu na podacima za otkrivanje ovih dragocenih osoba.\nAlati za procenu talenata (Talent Assessments) mogu identifikovati tri atributa koji su istaknuti kod HiPo zaposlenih:\nAspiracija da napreduje u okviru organizacije ka višim pozicijama\nSposobnost da bude efikasan u višim i odgovornijim ulogama i\nAngažovanost da se posveti organizaciiji i ostane u izazovnim ulogama\nUspeh u poslu znači gledanje u budućnost, a ne u prošlost. Isto važi i kada se identifikuju snažni lideri sutrašnjice. Tradicionalno, kompanije gledaju bivše ili sadašnje menadžere kako bi odredile kako odabrati i oblikovati buduće lidere. Sa druge strane, istraživanje pokazuje da bi većina firmi zamenila ceo top menadžment, ako bi to bilo moguće. Jasno je da sistem po kome mnoge kompanije funkcionišu nije najpoželjniji za uspeh kompanije.\nGreška u stvari nastaje kada kompetencije za određenu menadžersku poziciju formiramo samo na osnovu iskustva bivših menadžera, a ne i na osnovu kompetencija koje su potrebne kako bi se uspešno obavljali zadaci koji su u opisu više menadžerske pozicije. Nakon utvrđenih kompetencija, kroz asesmente se stiče uvid koji zaposleni imaju potencijal za napredak na višu poziciju.\nPronalaženje najboljih diplomaca/mladih bez mnogo radnog iskustva\nGlavno pitanje regrutera širom sveta – gde su diplomci sa odgovarajućim veštinama, iskustvom i znanjem koji će se lako prilagoditi savremenom radnom mestu? Kroz proces selekcije se često prave loše procene o potencijalu novih zaposlenih. Sa druge strane, dešava se prolongiranje u popunjavanju radnog mesta u želji da se pronađe idealan kandidat. Sve ovo utiče na potrošnju vremena i finansijskih sredstava kompanije.\nS obzirom da je teško proceniti kompetencije i ekspertizu mladih ljudi koji nemaju konkretno radno iskustvo, poželjno je uzeti u obzir njegove/njene preferencije za određenim ponašanjem u radnom okruženju, što se jasno može uočiti kroz upitnik ličnosti kao što je “OPQ 32”.\nRazlog korišćenja ovakvog pristupa je:\nProcena nam može pomoći u sticanju uvida u to koliko je kandidat spreman da bude radno angažovan, bez isključivog fokusa na akademske kvalifikacije.\nPovratne informacije kandidatu mogu se brzo pružiti kako bi se ljudima pomoglo da uče iz iskustva, bez obzira na to da li dobiju posao ili ne. Pozitivno iskustvo kandidata procesom selekcije može poboljšati reputaciju same kompanije.\nJednom kada se zaposli diplomac, podaci iz procene se mogu iskoristiti za njegovu/njenu dalju obuku na poslu i tako identifikuju oblasti za dalji razvoj.\nMnogo je još benefita koje jednoj kompaniji donose SHL Talent Measurements alati. Na vama je da napravite najbolji izbor za vaše HR procese.\nZašto upravljanje promenama treba da bude vaš prio...\nUpoznajte alat koji podiže efikasnost svakog proce...


Održan trening za facilitatore u sklopu projekta “ ALMIT - Brža integracija migranata na tržište rada, kroz mapiranje veština i obuku” - Unapređivanje zapošljivosti\nOdržan trening za facilitatore u sklopu projekta “ ALMIT - Brža integracija migranata na tržište rada, kroz mapiranje veština i obuku”\nUpravo to je bila tema treninga za facilitatore angažovane na projektu “ALMIT - Brža integracija migranata na tržište rada kroz mapiranje veština i obuku” koji je održan 02.02.2020. godine u prostorijama hotela Constantin the Great u cilju osnaživanja facilitatora koji rade sa migrantima za sprovođenje radionica karijernog vođenja i savetovanja.\nTreningu koji je organizovala Beogradska otvorena škola prisustvovalo je 17 učesnika, uključujući članove projektnog tima i facilitatore koji su u prethodnom periodu sprovodili aktivnosti za migrante smeštene u centrima u Šidu, Mionici i Tutinu. Tokom obuke učesnici su imali prilike da razmene svoje dosadašnje utiske, primere dobre prakse i izazove sa kojima su se susreli radeći sa migrantskom populacijom i da steknu nova znanja i veštine za sprovođenje predstojećih radionica karijernog vođenja i savetovanja sa migrantima. Veštine upravljanja karijerom, veštine samoprocene, pisanje CV i priprema za poslovni intervju neke su od tema koje će naši učesnici nakon ovog treninga imati prilike da realizuju sa grupama migranata u okviru Radnog paketa 5 - koji podrazumeva individualnu podršku i karijerno vođenje. Jedan od učesnika treninga istakao je:\n“Radionica je bila korisna i može nam pomoći ne samo u radu sa migrantima, nego i lično nama prilikom traženja posla.“\nViše informacija možete pronaći na zvaničnom sajtu ALMIT projekta.


Čišćenje divljih deponija u selima – Civilon\nČišćenje divljih deponija u selima\nCivilon redakcija, oktobar 22, 2015 oktobar 22, 2015 , Aktuelno, Ekologija, Vest, čišćenje deponija, sela, Za bolju Kikindu, zastita zivotne sredine, 0\nAkcija čišćenja divljih deponija na selima i na nekim lokacijama u gradu započeće čim se za to ukažu povoljne vremenske prilike. Za ovaj posao biće izdvojeno 1,8 miliona dinara a radove će obavljati firma “Žaki komerc”. Uređenje deponija predstavlja nastavak akcije “Za bolju Kikindu”\nNe samo čišćenje, u planu je i nadzor svih očišćenih površina koji bi obezbedio područje na duže vreme i sprečio nastanak novih deponija, što će delom biti postignuto i postavljanjem fizičkih prepreka kako bi se onemogućio pristup ovim područjima. Najavljene akcije bi trebalo da budu završene do 30. aprila 2016. godine.\nIz Sekretarijata za zaštitu životne sredine apeluju na sve građane da se priključe akciji očuvanja životne sredine u svom naselju, dok će predsednici mesnih zajednica sarađivati sa Sekretarijatom za inspekcijske poslove i komunalnim inspektorima u procesu utvrđivanja količine otpada.\nKikinđanin Stevan Krnić, trostruki osvajač Časnog krsta u Kragujevcu, prvi ove godine u Cirihu\nBorislav Francuski, januar 20, 2017 januar 20, 2017 , Aktuelno, Događaji, Zanimljivosti, Bogojavljanje, Časni krst, Cirih, Stevan Krnic, 0\nKikinđanin Stevan Krnić stigao je juče prvi do Časnog krsta na ciriškom jezeru Grejfenze. Ovaj mladi Kikinđanin može se...\nKrivične prijave protiv dva lica: Pretio bivšoj supruzi i pokušaj prometa cigareta preko granice\nDragana Ivanić, oktobar 24, 2016 oktobar 24, 2016 , Aktuelno, Hronika, Civilon, krivicne prijave, PU Kikinda, 0\nPripadnici Ministarstva unutrašnjih poslova u Kikindi, po odobrenju tužioca zadržali su R.B. (29) iz Sajana, zbog osnovane sumnje da...\nŠtab za vanredne situacije u pripravnosti;pomoć dostavljati samo Crvenom krstu\nMiroslava Obadić, maj 17, 2014 maj 17, 2014 , Aktuelno, Društvo, Vest dana, štab za vanredne situacije opštine kikinda, 0\nŠtab za vanredne situacije opštine Kikinda biće u pripravnosti ukoliko bude bilo potrebe da se angažuje ljudstvo za pomoć...\nTešin:Napad na mene više nije slučajnost\nMiroslava Obadić, januar 4, 2014 januar 4, 2014 , Aktuelno, Vest dana, WeekPick, Dejan Ristić, napad, Srđan Tešin, 0\nKnjiževniku Srđanu Tešinu oštećen automobil ispred njegovog stana Književnik Srđan V. Tešin koji je ovih dana vest broj jedan...\nDani posvećeni davaocima krvi i starijim osobama\nMiroslava Obadić, jun 14, 2014 jun 14, 2014 , Aktuelno, Društvo, Vest, Vest dana, Zdravlje, Međunarodni dan borbe protiv nasilja nad starijima, svetski dan dobrovoljnih davalaca krvi, 0\nI ove godine 14. jun obeležen jekao Svetski dan dobrovoljnih davalaca krvi. Oblast dobrovoljnog davalaštva krvi je kategorija koja...\nKikinđani načinili “Prvi korak” ka arheologiji u Noći muzeja\nBorislav Francuski, maj 22, 2016 maj 22, 2016 , Aktuelno, Događaji, Vest, Vest dana, arheologija, Narodni muzej, noć muzeja, prvi korak, 0\nTema ovogodišnje “Noći muzeja” u Narodnom muzeju Kikinda, 21. maja, bila je arheologija pod nazivom “Prvi korak”.\nSrednjoškolci kao odbornici u "Nedelji parlamentarizma"Antidepresiv: Budite svoji, ne copy-paste


BTC $62.764 +0,35%\nETH $4.209 +2,36%\nXRP $1,12 +2,98%\nBCH $625 +1,09%\nEOS $4,88 +1,93%\nDOGE $0,27 +3,49%\nDom lordova je dodao da bi vlada trebalo da prouči mogućnost korišćenja tehnologije u sektorima kao što su nacionalna i javna bezbednost, zdravstvena zaštita, sajber sigurnost, carina i imigracija.\nU svom izveštaju, gornji dom je naglasio da postoji mnogo mogućnosti za DLT u sektoru izvršne vlasti. Takođe je potvrdio da bi usvajanje blokčeina u javnom sektoru moglo da utiče na promenu odnosa između vlade i njenih građana putem decentralizovanih mehanizama poverenja blokčein tehnologije.\nU predgovoru njihovog izveštaja, vodeći autor Lord Kristofer Holms tvrdi da DLT može odigrati ključnu ulogu u poboljšanju vladinih usluga i učvršćivanju konkurentske pozicije zemlje kao svetskog lidera u tehnološkim inovacijama.\nDrugi važni detalji izveštaja\nPored mogućih benefita tehnologije, izveštaj navodi rizike vezane za njegovo usvajanje jer je još uvek nova i "nedovršena". Kao primer rizika predstavljen je rizik vezan za ponašanje ICO projekata kao i "nerešena pitanja" koja bi mogla ugroziti sisteme koji će ga koristiti.\nDom Lordova je tvrdio da je "bolje vođstvo" od vlade potrebno za poboljšanje donošenja odluka i pružanje javnih usluga. Preporučeno je da se ozbiljna politička volja usresredi kako bi se postigle inicijative u istraživanju, razvijanju standarda, sprovođenju testova i unapređenju međusektorske saradnje u odnosu na DLT.\nPrethodne aktivnosti parlamenta vezane za tehnologiju\nBritanski parlament je već radio na tehnologiji u prošlosti. Sredinom 2016. godine, komitet Doma lordova održao je saslušanje o DLT-u i njegovim mogućim efektima na finansije i vladu.\nUprkos prepoznavanju potencijala ove tehnologije, komisija je usvojila donekle kritičan ton vezan za nju.


Youtube oglašavanje - Victorious Digital\nYoutube oglašavanje nam daje mogućnost plasiranja oglasa na svojoj platformi. Rast popularnosti ove platforme, kako izgleda, neće prestati u naredim godinama. Porast broja smart televizora u velikoj meri menja klasičan televizijski program. Zbog ovoga youtube oglašavanje postaje neizbežan kanal plasiranja marketinških poruka.\nPrednost nad televizijskim reklamama se ogleda u mogućnosti targetiranja publike. Na ovaj način izbegava se bespotrebno rasipanje budžeta na širok auditorijum. Glavni format oglašavanja na youtube mreži je video format, kao i glavni format same platforme.\nYoutube oglašavanje nam nudi sledeće formate youtube oglasa:\nOvaj format se koristi ukoliko želimo da se oglas prikaže pre, tokom ili nakon odgledanog video klipa. Takođe daje opciju skip nakon 5 sekundi.\nNaplata ovog kod ovog formata youtube oglasa se vrši kada se odgleda 30 sekundi oglasa (ili celog ukoliko je reklama koju plasiramo kraća). Osim toga, prikaz će biti naplaćen i ukoliko se uradi bilo kakva interakcija sa oglasom.\nKod ovog tipa youtube oglašavanja, veoma je bitno da se u prvih 5 sekundi publika zainteresuje da pogleda ostatak reklame. Ovo znači da najzanimljiviji deo, najbitnije informacije ili najava moraju biti sadržane ovde.\nFormat youtube oglasa pod nazivom Non-skippable ads je forma oglasa koju je moguće plasirati pre, tokom i nakon video klipa koju posetioci ove mreže gledaju. Bitna informacija je da, kao što im ime kaže, ne daju opciju skip posle određenog broja sekundi.\nOvaj format youtube oglašavanja se radi putem video reklama koji imaju trajanje između 6 i 15 sekundi. Zanimljivo je reći da je ovo format youtube oglasa koji se najređe koristi.\nNajveću benefit pomenutog formata je u tome što će primalac poruke dobiti kompletnu poruku. Ovde se izrada samog oglasa prilično razlikuje od prethodne grupe, pa se najbitnije informacije ne moraju naći u prvih 6 sekundi\nBumper youtube oglasi su kratka i brza forma prenošenja marketinške poruke. Dužina video oglasa je ograničena na 6 sekundi.\nPošto je ovaj format oglasa kratak, skip opcija takođe ne postoji. Zbog svoje ograničenosti, veoma je bitno dobro odabrati količinu informacija koja će biti plasirana.\nIz prakse, najbolja primena ovog formata oglasa je u teaserima za akcije i specijalne ponude.


Klauzulom vezan uvoz mleka iz EU, radi izvoza voća i povrća u EU - Biznis i Finansije\nHome\tVestiEkonomija\tKlauzulom vezan uvoz mleka iz EU, radi izvoza voća i povrća u EU\nSvi ”inputi” u njihovoj poljoprivrednoj proizvodnji su skočili, a naročito nam je problem u centralnoj Srbiji, pošto su u Vojvodini dobili državno zemljište po povlašćenim cenama na osnovu stoke koju imaju, rekao je Nedimović.\nOn je gostujući na TV Tanjug istakao je da država daje subvencije po svakoj kravi od 25.000 dinara, premiju od sedam dinara po litri mleka, što po jednoj kravi kada se sve sabere bude 500 – 600 evra.\nTakođe, Nedimović ističe da Srbija ima najveće subvencije u ovčarstvu u Evropi.\nNapominje da stočari imaju problem sa visokom cenom soje i kukuruza i da će Srbija imati velike izazove u stočarstvu zbog visokih troškova proizvodnje i to ne toliko, kako je rekao, u uzgoju svinja već u proizvodnji mleka.\nNedimović ističe da postoji velika količina mleka sa niskom cenom na prostoru EU i da prema SSP-u, koji je veoma loše ispregovaran za poljoprivredu, nemamo sredstva za odbranu od takvih cena.\n“Ako bismo rekli da nećemo da dozvolimo uvoz mleka iz EU, sutra nam niko ne bi dao da izvezemo bilo koje voće ili povrće na prostor EU, jer su tako vezane klauzule”, objasnio je Nedimović.\nMinistar je rekao da je cene šljive ove godine veoma dobra, pošto je druga klasa oko 32 dinara po kilogramu, dok prva ide od 65 do 70 dinara.\nKako je naveo, hrana će posle korone sve više biti u fokusu i beležiće rast u narednim godinama.\nNovo ozakonjenje nelegalnih kvadrata rešiće problem”dva miliona” bespravnih objekata


Godišnji sastanak organizacija zapadnog Balkana akreditovanih za Evropski volonterski servis – Forum civilne akcije FORCA\nGodišnji sastanak organizacija zapadnog Balkana akreditovanih za Evropski volonterski servis\nPredstavnica Force prisustvovala godisnjem sastanku akreditovanih organizacija zapadnog balkana za Evropske snage solidarnosti – programa ranije poznatog kao evropski volonterski servis.\nSastanku u Baru (Crna Gora), prisustvovale organizacije iz Srbije, Bosne I Hercegovine, Crne gore, Makedonije, Slovenije, Kosova I Albanije.\nEvropske snage solidarnosti (European Solidarity Corps – ESC) su nova inicijativa Evropske unije kojom se stvaraju mogućnosti za mlade da volontiraju ili rade na projektima u svojim zemljama ili u inostranstvu koji su od koristi zajednicama i ljudima sirom Evrope. Za ESC se možete registrovati sa navršenih 17 godina, ali ne možete započinjati projekte dok ne navršite 18, a projekti su dostupni mladima do 30 godina.\nKako se prijaviti za ESC volontera:\nNakon jednostavnog postupka registracije učesnici Evropskih snaga solidarnosti mogu biti odabrani i pozvani za ucesce u širokom rasponu projekata, kao što su pomoć pri sprečavanju prirodnih katastrofa ili obnovi nakon katastrofa, pomoć u centrima za tražitelje azila ili rad na različitim socijalnim pitanjima u zajednicama. Projekti koje podupiru Evropske snage solidarnosti mogu trajati od dva do dvanaest meseci.\nVolonterima/volonterkama su obezbijeđeni smeštaj, hrana, osiguranje, putni troškovi, kurs jezika zemlje u kojoj volontiraju i džeparac. Cilj je da se omogući neformalno iskustvo i učenje kroz mobilnost ali I učešće na međunarodnim aktivnostima vezanim za razmene i susrete mladih.\nKako da se prikljucite I saznate nesto vise o ESC, Prvi korak: registrujte se na službeni portal Evropskih snaga solidarnosti – Join the corps! Na kraju aplikaciONOG procesa, dobicete registracioni broj (PRN – personal reference number). To je broj koji ćete koristi u daljjoj komunikaciji sa organizacijom u kojoj budete želeli volontirati, kao i za sve dodatne korake i aktivnosti koji se odnose na vaš projekat.\nDrugi korak je da istražite sve potencijalne organizacije i njihove projekte u kojima biste želeli volontirati. Akreditirane organizacije u Evropi možete pronaći na European Youth Portalu. Preko ovog linka možete istraživati različite ponude, prema sledećim filterima: država u koju želite ići, tema projekta na kojem želite volontirati, kao i prema terminu početka i završetka projekta. Nakon što pronađete svoj idealni projekat, možete nam se javiti na mejl dragana@forca.rs sa upitom da budemo Vaša sending ili supporting organizacija.\nUkoliko ste zainteresirani za volontiranje u nekoj od evropskih zemalja, učenje stranih jezika, napredovanje i doprinos lokalnim projektima, a puni ste entuzijazma i imate između 17 i 30 godina, osećajte se slobodno kontaktirati nas na dragana@forca.rs za dodatne informacije.


SSP: Firmi povezanoj sa Kokezom ugovor vredan 50 miliona dinara\nVesti Autor:FoNet19. mar. 202115:435 komentara\nStranka slobode i pravde (SSP) saopštila je danas da je Grad Beograd dodelio ugovor vredan više od 50 miliona dinara firmi Prointer Sistem, za koju tvrdi da je povezana sa predsednikom Fudbalskog saveza Srbije Slavišom Kokezom.\n„Ni optužbe za povezanost sa kriminalnim klanom ne mogu da zaustave dalje bogaćenje Slaviše Kokeze preko leđa građana“, navodi ova stranka u saopštenju.\nKako se navodi, radi se o ugovoru o IT uslugama za predškolske ustanove i prihvatilišta.\nSamo nekoliko dana pre toga, Prointerovom konzorcijumu dodeljen je još jedan posao u vrednosti od sedam miliona dinara, navode iz SSP.\n„Zbog ovakvih ‘poslovnih aranžmana’ Beograđani su svakoga dana sve siromašniji, a Kokeza i slični sve bogatiji“, ističe se u saopštenju gradskog odbora Stranke slobode i pravde.\nS obzirom na izjave predsednika Srbije i optužbe koje protiv Kokeze iznose „pripadnici policije, dežurni državni analitičari i mediji“, postavlja pitanje da li je taj posao zapravo nadoknada za pretrpljeni duševni bol prilikom privođenja na informativni razgovor, koju zamenik gradonačelnika Goran Vesić „isplaćuje Kokezi po Vučićevom nalogu ili Vesić zapravo Kokezi daje podršku za sve što je radio“.\n„Kokeza je u prethodnih devet godina od vlasnika kafića postao najveći stručnjak za IT u Srbiji i predsednik FSS sa bogatstvom većim 640 miliona evra. Sve to mu je omogućio Aleksandar Vučić koji ga danas lažno privodi, jer ne može da sakrije bogatstvo i povezanost njegovih najbližih i najodanijih saradnika sa državnim kriminalnim klanom“, kažu u SSP.\nGrad Beogradslaviša kokezaStranka slobode i pravde


Šumarstvo važan resurs za Srpsku – ASinfo Portal\nŠumarstvo važan resurs za Srpsku\nBANJALUKA – Ministar poljoprivrede, šumarstva i vodoprivrede Republike Srpske Boris Pašalić istakao je da je sektor šumarstva važan resurs za Srpsku, jer je 52 odsto njene teritorije pokriveno šumama.\nObraćajući se na svečanoj akademiji povodom 27 godina rada banjalučkog Šumarskog fakulteta, Pašalić je rekao da je danas u šumarstvu u sektoru prerade drveta zaposleno više od 15.000 ljudi koji sa preko 4,5 odsto doprinose bruto društvenom proizvodu Republike Srpske.\n“Šume Republike Srpske i Šumarski fakultet Banjaluka su nezaobilazan faktor u ovoj oblasti iz najmanje dva razloga – zbog školovanja kadra i naučnoistraživačkog rada”, naglasio je Pašalić.\nOn je apelovao da se uspostavi što bolja saradnja između akademske zajednice iz oblasti šumarstva i preduzeća “Šume Srpske”, kako bi ono što se spozna u naučnoistraživačkom radu došlo do šumskih gazdinstava.\nPredsjednik Skupštine grada Zoran Talić rekao je da Banjaluka i ovaj fakultet imaju dobru saradnju, koja se manifestovala kroz više zajedničkih projekata.\n“Prvi projekat koji smo zajedno realizovali je to što smo ovom fakultetu dodijelili jedan prostor u Poslovnoj zoni `Ramići` koji treba da posluži za praktičnu nastavu studenata”, naveo je Talić.\nOn je rekao da postoji saradnja i u oblasti održavanja zelenila i pošumljavanja na području grada.\nPrema njegovim riječima, jedan od ciljeva Strategije razvoja grada Banjaluka je zeleni grad, u okviru kojeg je moguća dalja saradnja sa Šumarskim fakultetom.\nDekan Šumarskog fakulteta Banjaluka Vojislav Dukić rekao je da se ovaj fakultet suočava sa trendom smanjenja broja upisanih studenata.\n“Da bi zaustavili taj trend, kontinuirano radimo na razvoju uspješnijeg i efikasnijeg sistema obrazovanja, ali moramo raditi više i na ugledu naše profesije i struke”, istakao je Dukić.\nDukić je zaključio da, bez obzira na sve prepreke i izazove, ovaj fakultet nastavlja put razvoja u savremenu visokoškolsku instituciju sposobnu da odgovori zahtjevima vremena u oblasti obrazovanja i naučno-istraživačkog rada.\nProrektor za međunarodnu i međuuniverzitetsku saradnju banjalučkog Univerziteta Biljana Antunović rekla je da, imajući u vidu priorodna bogatstva Republike Srpske, očekuje da ova visokoškolska ustanova uz kompetentnost nastavnog i naučnog kadra bude poluga razvoja šumarskog sektora u Republici Srpskoj.\nAntunovićeva je navela da Šumarski fakultet Banjaluka postiže izvanredne rezultate u međunarodnoj saradnji organizovanjem i učešćem na međunarodnim naučnim konferencijama, kao i uspješnom realizacijom međunarodnih naučnih i istraživačkih projekata.\nOna je prenijela poruku rektora banjalučkog Univerziteta Radoslava Gajanina da će u narednom periodu jedan od prioriteta rukovodstva ovog univerziteta biti rješavanje prostornih kapaciteta Šumarskog fakulteta.\nGeneralni direktor preduzeća “Šume Republike Srpske” Slaven Gojković rekao je da ovo preduzeće podržava Šumarski fakultet, posebno u pogledu kvalitetnog i stručnog osposobljavanja kadra potrebnog ovom preduzeću.\nOn je rekao da će preduzeće u ovoj godini dodijeliti tri stipendije najboljim studentima druge, treće i četvrte godine ovog fakulteta.\nNa svečanosti Šumarskog fakulteta Banjaluka danas je promovisan 31 diplomirani inženjer šumarstva i tri mastera šumarstva.\nSpoljnotrgovinska razmjena 2,76 milijardi evra


Poziv za ESOF2010 (Euroscience Open Forum)\n31. Marta 2009. Arhiva Visoko.co.ba\nESOF (Euroscience Open Forum) je skup posveæen istraživačkim i naučnim inovacijama koji se održava svake dvije godine u nekom veæem evropskom gradu. Slijedeæi ESOF2010 održaæe se u Italijanskom gradu Torinu od 2. do 7. jula 2010., pod sloganom „Želja za naukom“. Ovaj skup æe biti jedinstvena prilika za raspravu o važnim pitanjima u kojima znanost i tehnologija imaju centralnu ulogu.\nPored okruglih stolova, radionica, debata i seminara o bitnim temama naučno-istražvačkog rada, ESOF2010 æe se sastojati iz četiri osnovna programa: Naučni program, Nauka u gradu (namijenjen opæoj publici), Program za karijere (namijenjen studentima i mladim istraživačima) i Nauka za biznis (namijenjen potencijalnim poduzetnicima i investitorima u oblasti inovativnog poslovanja).\nOrganizatori žele da omoguæe učešæe što veæem broju kvalifikovanih interesanata na ovom skupu, pa je stoga i objavljen poziv za učeæe, dostupan online na www.esof2010.org. Svi zainteresovani su pozvani da pošalju svoje prijedloge, u skladu sa odgovarajuæim smjernicama. Rok za prijavu na Naučni program je 15. juni 2009., a za ostala tri programa 15. septembar 2009.\nZemljotres se osjetio i u Visokom\nJutros se ponovo osjetio zemljotres u Visokom


Zaz prvi put u Srbiji – Nadlanu.com\nZaz prvi put u Srbiji\nObjavljeno 7. juna 2011. / 14:34:32\nNOVI SAD, 7. juna 2011. (Beta) – Francuska grupa "Zaz", koja je u rekordnom roku putem društvenih mreža doživela globalnu popularnost, nastupiće prvi put u Novom Sadu i Srbiji 24. avgusta na festivalu Kantat Novi Sad, najavili su organizatori.\nNOVI SAD, 7. juna 2011. (Beta) – Francuska grupa “Zaz”, koja je u rekordnom roku putem društvenih mreža doživela globalnu popularnost, nastupiće prvi put u Novom Sadu i Srbiji 24. avgusta na festivalu Kantat Novi Sad, najavili su organizatori.\n“Zaz” će nastupiti u okviru Medjunarodne nedelje horskog pevanja Kantat Novi Sad na Petrovaradinskoj tvrdjavi, s bendom u punom sastavu, a prvih 4.000 ulaznica po ceni od 1.190 dinara biće puštene u prodaju 10. juna, rekla je u utorak na konferenciji za novinare promoterka festivala Teodora Bojović.\nVojvodjanska horska asocijacija (VOCA) raspisala je konkurs za predgrupu na koncertu grupe “Zaz” i pozvala mlade, uzrasta od 16 do 25 godina, da na takmičenje pošalju dve autorske kompozicije na internet sajt www.cantat.org.\nZainteresovani mogu poslati autorske pesme koje su uskladjene sa muzičkim stilom pevačice “Zaz” u video formatu, a konkurs traje od 10. juna do 10. jula, objasnila je Teodora Bojović. Rezultati konkursa biće objavljeni 15. jula, kada će tri benda ući u finale. Publika će putem glasanja preko interneta moći da dodeli bendovima 60 odsto ocene, dok će 40 odsto ocene davati stručni žiri VOCA-e.\nMedjunarodna nedelja horskog pevanja Kantat Novi Sad biće u Srbiji prvi put održana od 22. do 28. avgusta 2011. godine. Tokom nedelje pevanja festival će ugostiti oko 2.000 pevača iz Evrope i Amerike, a kroz pet horskih radionica biće obuhvaćena evropska, američka i pop muzika, kao i muzika južnoslovenskih naroda.\nKorupcija odlično uspeva u Srbiji\nTitanik ponovo potonuo


Privilegija za rad na opasnom radnom mestu\nBeneficirani staž, ili pravilnije – staž koji se računa sa uvećanim trajanjem, „privilegija” je osiguranika koji rade na naročito teškim, opasnim i za zdravlje štetnim radnim mestima, kao i osiguranika koji obavljaju takve poslove na kojima se nakon navršenih određenih godina života ne može očekivati da svoj posao, odnosno profesionalnu delatnost obavljaju uspešno.\nUtvrđivanjem staža osiguranja koji se računa sa uvećanim trajanjem, ovi osiguranici mogu u određenim okolnostima da ostvare pravo na penziju ranije, a beneficirani staž im takođe utiče i na mesečni iznos penzije. Radna mesta na kojima se staž računa sa uvećanim trajanjem utvrđena su odgovarajućim pravilnikom, koji osim radnih mesta utvrđuje i stepene uvećanja staža, kao i način njihovog utvrđivanja i revizije.\nTrajanje staža može se uvećati za najviše 50 odsto u odnosu na efektivno trajanje, osim u slučaju profesionalnih vojnih službenika. Njima se u slučaju angažovanja u oružanim akcijama vreme provedeno u tim akcijama, kao i na lečenju, ili u zarobljeništvu, računa kao staž osiguranja u dvostrukom trajanju. Stepen uvećanja označava se brojevima, pa tako, na primer, stepen uvećanja 12/14 označava da se staž osiguranja računa tako da se svakih 12 meseci efektivnog rada računa kao 14 meseci staža osiguranja.\nSniženje se računa od 65 godina života za muškarce, a od 62 godine i šest meseci za žene u toku 2019. godine, odnosno od 63 godine života za žene u toku 2020. godine\nPri utvrđivanju prava na penziju, beneficirani staž se utvrđuje prema zakonskim propisima koji su primenjivani u Republici Srbiji u vreme kada je staž navršen. Ovi propisi su se s vremenom menjali i sa svakom izmenom donosili nove uslove pod kojima se staž utvrđivao sa uvećanim trajanjem, a takođe je bilo i izmena u pogledu načina njegovog računanja. Tako je do kraja 1972. važio propis po kome se staž uračunavao sa uvećanim trajanjem samo u slučaju da je njegovo ukupno trajanje duže od pet godina. Od 1973. godine tog ograničenja više nije bilo, pa se staž računao sa uvećanjem bez obzira na ukupno trajanje. Međutim, zakon čija je primena počela 1. januara 1997. godine vratio je ovo ograničenje sa dodatnim pooštrenjem – počev od tog dana beneficirani staž se uračunava samo ako je njegovo ukupno trajanje duže od 10 godina. Ipak, u slučaju da je kod osiguranika utvrđena invalidnost, ukupno trajanje rada od pet godina na radnim mestima za koja je predviđen beneficirani staž, dovoljno je za njegovo računanje u uvećanom trajanju.\nOsiguranici koji su obavljali samostalnu delatnost takođe imaju pravo na staž sa uvećanim trajanjem ukoliko su obavljali poslove za koje je takav staž predviđen. U slučaju da je utvrđeno obavljanje takvih poslova, oni su u obavezi da uplate uvećan doprinos za PIO, kako bi im se staž računao sa uvećanjem. Isto uvećanje doprinosa važi i za druge poslodavce, pa se zato svim osiguranicima sugeriše da pre odlaska u penziju provere svoje podatke registrovane u matičnoj evidenciji u Fondu, jer i u slučaju da su svi drugi uslovi ispunjeni trajanje staža neće biti uvećano ukoliko poslodavac nije ispunio svoju obavezu i uplatio doprinose.\nOsiguranici koji su koristili bolovanje za vreme rada na mestima na kojima se staž računa sa uvećanim trajanjem treba da znaju da su se i propisi koji regulišu uticaj bolovanja na računanje tog staža menjali. Do kraja 1987. godine bolovanje nije uticalo na računanje beneficiranog staža, odnosno osiguraniku se kompletan period rada računao sa uvećanim trajanjem bez obzira na trajanje odsustva s posla. Počev od 1. januara 1988. godine, bolovanje koje je u toku kalendarske godine trajalo kraće od mesec dana nije od uticaja na računanje beneficiranog staža, ali se odsustvovanje sa posla koje prelazi mesec dana odbija od ukupnog trajanja beneficiranog staža. Ovakav način računanja primenjivan je do kraja 1990. godine. Dakle, u ovom periodu se „oprašta” odsustvo s posla u trajanju do jednog meseca, bez obzira na to da li je bolovanje bilo kontinuirano, ili je osiguranik odsustvovao sa posla u više kraćih perioda. Počev od 1991. godine svako odsustvo s posla zbog bolesti predstavlja razlog da se u periodima bolovanja staž osiguranja računa samo u efektivnom trajanju.\nOsiguranik sa beneficiranim stažom može ranije da ostvari pravo na penziju, i to na različite načine. Osiguranici koji su navršili beneficirani staž čije je trajanje najmanje 2/3 ukupnog staža osiguranja, imaju pravo na sniženje starosne granice. Na svakih pet godina provedenih na radnom mestu sa koeficijentom 12/14 starosna granica se snižava za jednu godinu, na svake četiri za 12/15, tri za 12/16 i na svaku jednu godinu i šest meseci za 12/18. Ovo sniženje odnosi se samo na ostvarivanje prava na starosnu, ali ne i na prevremenu starosnu penziju. Dakle, sniženje se računa od 65 godina života za muškarce, a od 62 godine i šest meseci za žene u toku 2019. godine, odnosno od 63 godine života za žene u toku 2020. godine. Osiguranik koji po ovom osnovu ostvari pravo na starosnu penziju dobija tu penziju u „punom” iznosu, bez ikakvih umanjenja. Starosna granica može da se snižava najviše do 55 godina života, osim za zaposlene koji su na radnim mestima sa koeficijentom 12/18 efektivno proveli 2/3 radnog veka, u odnosu na ukupno efektivno provedeno vreme na radnim mestima na kojima se staž računa sa uvećanim trajanjem. Ovim osiguranicima starosna granica može da se snizi i do 50 godina života.\nTrajanje i godine\nTrajanje beneficiranog staža od uticaja je i na prava zaposlenih koji pripadaju takozvanim posebnim kategorijama osiguranika – policijski službenici, pripadnici obaveštajnih agencija, zaposleni na izvršenju krivičnih sankcija, pripadnici Vojske Srbije i drugi, koji imaju mogućnost da pravo na penziju ostvare pod posebnim, povoljnijim propisima, u slučaju da su na ovim poslovima proveli period propisan Zakonom o penzijskom i invalidskom osiguranju. U 2019. godini, taj period je 13 godina i šest meseci efektivnog rada na poslovima sa uvećanim trajanjem staža, dok će u 2020. godini biti potrebno 14 godina. Uz ovaj uslov, osiguranici iz ove kategorije treba da imaju najmanje 55 godina života i 23 godine i šest meseci staža osiguranja u 2019. godini, odnosno 24 godine staža osiguranja u 2020. godini, kako bi ostvarili pravo na starosnu penziju.\nOsiguranici koji imaju pravo na sniženje starosne granice, ali ni sa sniženom granicom ne ispunjavaju uslov za starosnu penziju, već odlaze u prevremenu starosnu penziju treba da znaju da je počev od septembra 2018. godine Zakon izmenjen u pogledu određivanja procenta umanjenja pri određivanju prevremene starosne penzije tako što se broj meseci ranijeg odlaska u penziju računa u odnosu na sniženu starosnu granicu, a ne u odnosu na godine života koje su propisane Zakonom, što je povoljnije u odnosu na ranije propise. Iznos prevremene starosne penzije određuje se kao iznos starosne, koji se zatim umanji za 0,34 odsto za svaki mesec ranijeg odlaska u penziju, ali najviše do 20,4 odsto.


U Srbiji vakcinisano više od 1.200.000 ljudi, preminulo 14 i pozitivno 2.956 osoba | Pirot Info\nNaslovna LOKALNA SAMOUPRAVA Dimitrovgrad U Srbiji vakcinisano više od 1.200.000 ljudi, preminulo 14 i pozitivno 2.956...\nU Srbiji vakcinisano više od 1.200.000 ljudi, preminulo 14 i pozitivno 2.956 osoba\nU poslednja 24 sata u Srbiji je na koronavirus pozitivno 2.956 ljudi, preminulo je 14 osoba ili 4.351 od početka epidemije. Testirana su 12.054 lica, na bolničkom lečenju je 3.641 pacijent, od kojih je 153 na respiratoru, navedeno je na sajtu covid19.rs.\nDirektorka Instituta za javno zdravlje „Batut“ Verica Jovanović rekla je za RTS da se vakcinisalo više od 1.200.000 građana, da je više od 400.000 ljudi primilo i drugu dozu, i naglasila da nas vakcinacija vodi ka kontroli Covida-19.\nOna je navela da dve specijalizovane bolnice u Batajnici i Kruševcu u ovom trenutku ponovo imaju veći broj pacijenata i da je potrebno pratiti težinu kliničke slike pacijenata koji se primaju u kovid bolnice, kao i svako od nas treba da primeni lične zaštitne mere.\nDirektor Kancelarije za IT i eUpravu Mihailo Jovanović izjavio je da će od utorka u svakom delu Srbije biti moguća imunizacija, vakcinom „Astra-Zeneka“.\nOn je za Tanjug rekao da će vakcine biti poslate u svaku opštinu i da će od sutra građani koji to žele, moći da prime vakcinu protiv koronavirusa proizvođača „Astra-Zeneka“.\nNa beogradski aerodrom jutros je sleteo avion sa još 50.000 doza vakcine „sputnjik“. Po rečima ministra za inovacije Nenada Popovića, reč je o prvoj komponenti vakcine sa kojom će moći da bude vakcinisano 50.000 ljudi.\nU Srbiju je takođe stigao i novi kontigent vakcine „Fajzer-Biontek“, potvrđeno je Tanjugu u Ministarstvu zdravlja. Novih 46.800 doza vakcina dopremljeno je u Institut „Torlak“.\nDo nedelje 21. februara u svetu je upotrebljeno više od 43 milijuna doza vakcine Sinofarm istiomene Nacionalne farmaceutske grupacije. Taj broj uključuje i preko 34 miliona onih koje su date u samoj Kini, službeno je saopšteno u Pekingu.\nKina pruža pomoć u vakcinama za 53 zemlje u razvoju i ima izvozne ugovore sa 22 države, uključujući i Srbiju, saopštilo je njeno Ministarstvo inostranih poslova, a prenele svetske agencije.\nS Aleksić (izvor: covid19.rs / RTS / Tanjug / Anadolija)\nPrethodni tekstNSZ:Počinje isplata naknada!\nSledeći tekstPoskupele komunalije u Babušnici, veće cene pojedinih usluga i do 100 %


Istraživanje parova pred kamerama: Kako ljubavne rasprave utiču na zdravlje? - BIGportal.ba\nSeptembar 8, 2019 Septembar 8, 2019 016\nZbog ubrzanog otkucaja srca, povećava se rizik zdravstvenih problema koji mogu uslijediti kasnije…\nČeste rasprave sa partnerom ostavljaju trag na vašem organizmu i zdravlju – evo kako.\nSvađa sa partnerom može da bude okidač za snažan, fizički bol – pokazala je studija sprovedena na Univerzitetu Nortvestern u Ilinoisu.\nStudija je pokazala da je čak 80 odsto muškaraca koji su se tokom rasprave sa partnerkom ljutili razvilo simptome kardiovaskularnih bolesti – bol u grudima, ubrzan rad srca, kratak udah. Naučnici su zaključili da tokom prepiranja raste krvni pritisak i povećava se broj otkucaja srca, što tokom godina ostavlja posledice na zdravlje i povećava rizik od kardiovaskularnih problema.\nPrimanja na Balkanu: Prosječna plata u Sloveniji iznosi 1.108 evra\nSrbija i Turska u borbi za zlato


Krilni napadač je jedan od najzaslužnijih zašto se švedski klub domogao plasmana u Ligu šampiona.\nZa sjajne partije nagrađen je pozivom u reprezentaciju Srbije za kvalifikacione utakmice za SP u Kataru protiv Luksemburga i Irske. Birmančević se ranije dovodio u vezu sa Crvenom zvezdom, ali do transfera nije došlo.\nInače, brzonogi fudbaler je ponikao u Partizanu, ali nikada nije krio da je veliki navijač crveno-belih.\n- Sada iz ove pozicije mi nije žao jer se pokazalo da je ovo bolji put za mene - rekao je Birmančević za "Sport klub".\nBirmančević je u oba meča u plej-ofu kvalifikacija za Ligu šampiona postigao po gol protiv bugarskog Ludogoreca.\nFK Malme fudbal Veljko Birmančević FK Crvena zvezda\n16 SINIŠA MALI ODGOVORIO ĐILASU: Poreska uprava radi svoj posao i niko nije iznad zakona


::Sremska Mitrovica: Osam izbegličkih porodica dobilo pomoć\nOsam izbegličkih porodica sa teritorije grada Sremska Mitrovica koji nemaju rešeno stambeno pitanje danas je u Gradskoj kući potpisalo ugovor za jednokratnu bespovratnu pomoć u građevinskom materijalu.\nPostavio dana 16. 10. 2013. rtv mega\n::Saniran problem u Beški\nRadnici JP „Direkcija za izgradnju opštine Inđije“ sanirali su u prethodnih nekoliko dana problematične lokacije na kolovozu u Beški. Na tim lokacijama se za vreme i posle padavina zadržavala voda, koja je tako pravila veliki problem učesnicima u saobraćaju.\n::Stara Pazova: Novi parket u hali "Park"\nKrajem prošle nedelje završeni su radovi na popravci parketa u sportskoj hali “Park„ u Staroj Pazovi.\n::Inđija: Održana 28. sednica Opštinskog veća\nOpštinsko veće Opštine Inđija održalo je 28. sednicu na kojoj se našlo 19 tačaka dnevnog reda.\nPostavio dana 15. 10. 2013. rtv mega\n::Šljunčenje atara u Grgurevcima\nLokalna samouprava Sremske Mitrovice nastavlja akciju šljunčenja atarskih puteva na teritoriji Mesnih zajednica.


Vesti iz BCBP, Saradnja Srbije i NATO za napredak regiona\nVaša lokacija / Beogradski centar za bezbednosnu politiku / Aktivnosti / Vesti iz BCBP / Saradnja Srbije i NATO za napredak regiona /\nSaradnja Srbije i NATO u održavanju mira kao osnove napretka je sve uspešnija i doprinosi ukupnom ekonomskom rastu koji je od ključnog značaja za građane u čitavom regionu, zaključeno je na specijalnom događaju Beogradskog bezbednosnog foruma pod nazivom „Liderstvo za siguran region“ koji je održan 8. oktobra 2018. u Beogradu.\nNa događaju su učestvovali generalni sekretar NATO Jens Stoltenberg i predsednik Republike Srbije Aleksandar Vučić. Razgovor je moderirala Sonja Liht, članica upravnog odbora Beogradskog bezbednosnog foruma i predsednica Beogradskog fonda za političku izuzetnost.\nTokom razgovora, učesnici su podsetili na značaj saradnje Srbije i NATO i pozvali na okretanje ka budućnosti. Složili su se da presudnu ulogu u povećanju bezbednosti u regionu imaju ekonomska saradnja i napredak. Posebna pažnja je posvećena važnosti prisustva NATO na Kosovu i Metohiji i uspostavljanju direktne komunikacije između predsednika i generalnog sekretara za slučaj potencijalnih incidenata.\nDijalog najviših zvaničnika Srbije i NATO počeo je osvrtom na započetu međunarodnu terensku vežbu upravljanja posledicama vanrednih situacija „SRBIJA 2018“ koja se održava u Mladenovcu od 8. do 11. oktobra. Stoltenberg je objasnio da je vežba značajna jer jača kapacitete Srbije da se nosi sa prirodnim nepogodama, doprinosi povezivanju vojnih i civilnih snaga i pokazuje da NATO i Srbija uspešno sarađuju. Vučić je ukazao da je glavni cilj vežbe da omogući spasavanje više života u budućnosti.\nOdgovarajući na pitanje o novim izazovima, generalni sekretar NATO je ukazao da je budućnost veoma teško predvideti.\n„Veoma malo ljudi je moglo da predvidi Arapsko proleće, nelegalnu aneksiju Krima ili ISIS,“ Stoltenberg je podsetio.\nVučić je naglasio da je Srbija previše mala da bi rešavala globalne probleme, ali da daje svoj doprinos kroz promovisanje regionalne stabilnosti.\nGovoreći o glavnim regionalnim izazovima, generalni sekretar NATO je istakao neke pozitivne trendove u regionu, kao što je ekonomski napredak. Intenzivniji ekonomski odnosi stvaraju veće poverenje i međuzavisnost, te doprinose smanjenju bezbednosnih rizika, naveo je Stoltenberg. Sa druge strane, izrazio je zabrinutost zbog jake nacionalističke retorike u regionu. Stoltenberg je podsetio i da NATO štiti sve na Kosovu i Metohiji, uključujući i Srbe. Vučić je naglasio važnost uloge KFOR-a za očuvanje mira i bezbednosti na Kosovu i potvrdio posvećenost dijalogu Beograda i Prištine i poboljšanju odnosa u regionu.\nOdgovarajući na pitanja iz publike generalni sekretar NATO se saglasio da je demokratska kontola sektora bezbednosti ključna.\n„Nema kontradikcije između visokog nivoa spremnosti i demokratske kontrole“ naglasio je Stoltenberg.\nStoltenberg je zaključio da NATO ne može da popravi probleme Zapadnog Balkana, ali može da pomogne zajednicama da same to učine, i podvukao da NATO neće pritiskati Srbiju ka pridruživanju alijansi.\nOsmi Beogradski bezbednosni forum održaće se od 17. do 19. oktobra 2018. u hotelu Hajat u Beogradu pod nazivom „Zajedništvom do odgovora na novu normalnost.“ Beogradski bezbednosni forum je pokrenut 2011. godine i danas je najprestižniji skup o bezbednosnoj i spoljnoj politici koji se održava u jugoistočnoj Evropi. Jedini je događaj ove vrste koji je rezultat inicijative organizacija civilnog društva: Beogradskog fonda za političku izuzetnost, Evropskog pokreta u Srbiji i Beogradskog centra za bezbednosnu politiku.\nVest je sastavljena na osnovu izveštaja koji je pripremio stažista BCBP Pavle Nedić.\nPovezane teme:Beogradski bezbednosni forum, BSF, Srbija i NATO, interoperabilnost


Novi teren na Paliću\nNa Paliću je obnovljen košarkaški teren i napravljena je nova otvorena teretana koja je postavljena u blizini jezera ispred Sokolskog doma. Tereni su napravljeni donacijom vlade Japana u okviru realizacije projekta posvećenog "Razvoju vitalnosti opština kroz prevazilaženje migrantske krize.\nNa svečanom otvaranju obnovljenih terena na Paliću prisutni su bili gradonačelnik Subotice Bogdan Laban, državni sekretari Ministarstva za rad, zapošljavanje, boračka i socijalna pitanja Nenad Ivanišević i Vladimir Ilić, predstavnici UNDP-a, ambasade Japana i Komesarijata za izbeglice i migracije. Gradonačelnik Subotice, Bogdan Laban zahvalio se vladi Japana na pomoći - Velika zahvalnost UNDP i vladi Japana na ovoj investiciji od 50.000 dolara. Pre mesec dana smo potpisali još jednu investiciju, radi se o rekonstrukciji krova na Domu zdravlja za koju sredstva takođe donira vlada Japana. Dogovorili smo i adaptaciju Centra za socijalni rad čija je investicija oko 70 hiljada dolara. U planu je i ambulanta na Prozivci a uskoro krećemo i sa izgradnjom nove Hitne pomoći. Verujemo da je japanska vlada u Subotici prepoznala dobrog domaćina. Mi smo se odnosili ljudski i prijateljski prema migrantima i zato je Subotica danas u fokusu i zato nam pomoć stiže sa svih strana.\nNenad Ivanišević, državni sekretar Ministarstva za rad, zapošljavanje, boračka i socijalna pitanja izneo je podatke o konkretnoj pomoći koje će dobiti grad Subotica - Vlada Republike Srbije zajedno sa donatorima ovaj put Vladom Japana i pertnerom u ovom slučaju UNDP-a pokušava da se i na ovaj način zahvali lokalnim samoupravama i stanovništvu na odličnoj reakciju na migranstsku krizu. Mi smo ponosni kako građani Srbije reaguju na migranstku krizu, nije bilo nikakvih incidenata nepoostoji netrepeljivost. A sa druge strane zahvaljujemo se donatortima omogućavaju da lokalne samouprave koje su bile a i biće pod velikim teretom migranata da mnogu da osete i neki benefit od ove situacije. Konkretno u Subotici to je i fiskulturna sala u OŠ Đuro Salaj, ambulanta na Prozivci, nova zgrada Hitne pomoći a nadamo se i rekonstrukciji vrtića Mandarina a ako bude sreće počećemo i zaceljivanje kanala na Prozivci.


Zvezda se priprema u Austriji, CSKA testira crveno-bele - Telesport.rs\nZvezda se priprema u Austriji, CSKA testira crveno-bele\nPoznat je plan predstojećih priprema srpskog šampiona.\nEkipa Dejana Stankovića glavni deo priprema za novu sezonu obaviće u vazdušnoj banji između Beča i Graca. Crveno-beli će se okupiti u Beogradu 22. juna, finiš priprema biće odrađen u Austriji gde će šampion Srbije odigrati i četiri kontrolne utakmice.\nDva protivnika se još uvek traže, jedan će verovatno biti neki od nižerazrednih lokalnih klubova. Već su zakazani dueli protiv bečke Austrije i moskovkog CSKA. Olićevi izabranici trebalo bi da budu idealan sparing partner crveno-belih pred start kvalifikacija za Ligu šampiona.\nTreba napomenuti da je ovaj plan napravljen u skladu sa fokusom na drugo kolo kvalifikacija čiji su termin 20. i 21. jul, s obzirom na malo verovatan rasplet oko plasmana Čelsija u evropska takmičenja koji bi uticao na Zvezdin put kroz kvalifikacije.


Završena prva faza Regionalne deponije Mošćanica\nZenička deponija za primjer širem regionu, poručuju iz Svjetske banke\nDanas, 5. juna na Svjetski dan zaštite okoliša u Zenici je svečano puštena u rad Regionalna deponija Mošćanica.\nKako je na svečanosti koja je održana na Mošćanici uz prisustvo velikog broja zvanica, rekao direktor Deponije Emir Zukić, aktivnosti na realizaciji projekta počele su 2002. godine, kada su Federalno ministarstvo za prostorno uređenje i zaštitu okoliša i Svjetska banaka prihvatili da Zenica svojim projektom savremene sanitarne deponije za bezopasni otpad bude uključena u finansiranje Projekta kreditnim sredstvima odobrenim Bosni i Hercegovini od strane Asocijacije za međunarodni razvoj IDA , kroz Razvojni kreditni sporazum 3672 BOS.\nDo sada je za izgradnju ovog objekta utrošeno 5.037.000 američkih dolara.Od toga kredit IDA iznosi 4.190 000 dolara.Sredstva Vlade Federacije iznose 847.000 dolara.Preostala sredstva od 3.363.000 dolara su namijenjena za izgradnju odlagališnih kaseta 3, 4 i 5 i opremanje recirklažnog dvorišta.\nDeponija zajedno sa zelenim pojasom zauzima 26 hektara površine, a betonskom ogradom\nograđen je prostor od 20,5 hektara.\nU ograđenom prostoru izgrađena je ulazno- izlazna zona sa administrativnim objektom, dvjema teretnim vagama sa softerom i video nadzorom koji omogućava punu evidenciju i kontrolu na ulazu na Deponiju.\nRecirklažno dvorište je površine 4.400 kvadratnih metara.Izgrađeno je 1400 metara interne putne infrastrukture, dvije kasete za odlaganje otpada sa oko 19.000 kvadratna metra ugrađene multibarijerne zaštite, drenažni sistem za procjedne vode sa retencijskom lagunom i sistemom recirkulacije za procjedne vode, obodni kanali za oborinske vode i zdenci za početno otplinjavanje deponovane mase. Deponija je opremljena pitkom vodom, telefonom i električnom energijom.\nZa rad su nabavljene mašine : kompaktor, buldozer, bager i kamion.\nDeponija je projektovana za period od 30 godina za regiju koja broji 400 000 stanovnika.\nŠef ureda Svjetske banke Marko Mantovaneli istakao je zeničku Deponiju kao pozitivan primjer ne samo u Bosni i Hercegovini nego u širem regionu.Kazao je da je završena prva faza projekta kojeg finansira Svjetska banka.U drugoj fazi za nastavak izgradnje sanitarnih deponija u Bosni i Hercegovini izdvojiće se još 35 miliona američkih dolara.\nNačelnik Općine Husejin Smajlović sa visokim gostima predao je na upotrebu Deponiju na kojoj su danas stigli i prvi kamioni sa otpadom.


MK Group najveći izvoznik domaćeg agrara | MK Group\nSrbija je prošle godine izvezla 3,2 miliona tona žitarica, od čega je za gotovo 25 odsto zaslužna kompanije MK Group.\nU spoljnotrgovačkoj razmeni srpski agrar je, za razliku od drugih grana, tokom 2016. godine ostvario dobre rezultate. Evropi i svetu smo prodali poljoprivredno-prehrambenih proizvoda za 16,20 odsto više nego tokom prethodne godine – požnjeveno je 3,1 miliona t pšenice, 8 miliona t kukuruza, 650.000 t suncokreta i 630.000 t soje.\nVodeće mesto u izvozu u svim kategorijama žitarica bez sumnje zauzela je naša kompanija MK Group sa svojim kompanijama MK Commerce i Agroglobe. Ukupan izvoz svih žitarica u Srbiji za 2016. godinu iznosio je 3.213.627 t, od čega gotovo 25% otpada na izvoz kompanija koja se nalaze u našem sistemu.\n„Ostvaren izvoz je rezultat velikog rada, ali i tridesetogodišnjeg iskustva kompanije i menadžmenta u oblasti agrara. Ovo bogato iskustvo prenosimo na obrađivanje više od 40.000 ha zemlje u Srbiji i Ukraijni. Napominjem da kompanija MK Group ima pouzdane i svetski priznate partnere poput kompanija Cargill, ADM, Nidera i drugih. Ističem da kompanija poseduje skladišne kapacitete od 500.000 t, koji su raspoređeni na gotovo svakih 14 km širom Vojvodine. Ovde treba dodati i kapacitete silosa za šećer, koji iznose 300.000 tona. Podsećam da kompanija MK Group ima vertikalno integrisan proces proizvodnje i da to više i nije tajna našeg uspeha i titule najveće poljoprivredne kompanije u Srbiji, a i šire „, izjavio je Nemanja Vuković, jedan od izvršnih direktora kompanije MK Commerce i član Borda za poljoprivredu i trgovinu kompanije MK Group.


Zaključci Glavnog odbora SDA BiH - Stranka Demokratske Akcije Gradski Odbor Tuzla\nZaključci Glavnog odbora SDA BiH\nBy admin Vijesti Komentari isključeni za Zaključci Glavnog odbora SDA BiH\n1. Glavni odbor SDA daje punu podršku predsjedniku Stranke Bakiru Izetbegoviću u pregovorima o formiranju Vijeća ministara BiH.\nGO SDA prepoznaje da je krajnji cilj te politike i njenih mentora da kršeći i ne poštujući zakone i odluke, kao i konsenzusom svih strana ranije utvrđeno vanjsko-političko opredjeljenje zaustavi put BiH prema NATO-u i Evropskoj uniji, kao i da se u potpunosti blokiraju i obesmisle državne institucije kako bi se u potpunosti razgradila BiH.\n3. Glavni odbor SDA poziva SNSD da prestane sa politikom destabilizacije države, jer to ne može donijeti nikome ništa dobro, a naročito ne srpskom narodu i entitetu RS, u čije ime se, navodno, vodi takva politika. Pozivamo SNSD da počne u cjelosti poštovati Ustav i zakone BiH, te da poštuju potpisane Principe za formiranje vlasti na nivou BiH koje su potpisali lideri SDA, SNSD i HDZ BiH Bakir Izetbegović, Milorad Dodik i Dragan Čović.\n4. Glavni odbor SDA smatra da je jedini i isključivi krivac za krizu oko formiranja vlasti Milorad Dodik i njegov zahtjev da se ne poštuju zakoni kojima se definira NATO put BiH. Podsjećamo da član 3. potpisanih Principa predviđa „unaprijeđenje odnosa sa NATO-om, u skladu sa svim relevantnim odlukama što podrazumijeva izradu planova“.\n5. GO SDA poziva sve relevantne sagovornike da se nastave razgovori o formiranju vlasti i postigne konsenzus koji će omogućiti slanje Godišnjeg nacionalnog programa (ANP) i imenovanje mandatara za sastav Vijeća ministara BiH. Ukoliko se svi budu pridržavali potpisanog sporazuma, poštovali Ustav i zakon, vlast na svim nivoima može biti uspostavljena u kratkom roku.\n6. GO SDA poziva HDZ BiH da prestane sa dvoličnom politikom, kojom istovremeno navodno podržavaju NATO put, ali i odustaju od slanja Godišnjeg nacionalnog programa u sjedište NATO-a.\n7. Glavni odbor SDA osuđuje tvrdnje čelnika HDZ-a, prije svih Dragana Čovića i Bože Ljubića, da je „stvaranjem Herceg-Bosne stvorena Bosna i Hercegovina“, te da je ta paradržavna tvorevina „putokaz za ustavna rješenja u BiH“. Ove tvrdnje jasno i nedvosmisleno otkrivaju da je cilj HDZ-ove politike etnička segregacija Bosne i Hercegovine. Taj cilj se samo maskira pričom o navodnoj nejadnakopravnosti i lažnim samopredstavljanjem kao „nositelja europskih vrijednosti“. Nikakve „europske vrijednosti“ nisu, niti mogu biti formiranje paradržava, zalaganje za etničke podjele i segregaciju, ili slavljenje zločinaca koji su bili na čelu te tzv. Herceg-Bosne, a pred Haškim tribunalom su presuđeni za udruženi zločinački poduhvat.\n8. GO SDA poziva OHR, zemlje garante Dejtonskog mirovnog sporazuma, zemlje članice PIC-a i sve druge revelantne faktore međunarodne zajednice da zauzmu odlučniji stav napsram destruktivnih politika koje bi BiH mogle odvesti u duboku krizu, proizvesti nestabilnost i u krajnjem ugroziti mir u BiH, ali i regiji. Izražavanje zabrinutosti i mlake reakcije samo dodatno ohrabruju predvodnike destruktivnih politika.\nS obzirom da Milorad Dodik najavljuje produbljivanje krize kroz djelovanje Narodne skupštine RS-a, očekujemo da se odlučnost na očuvanju Dejtonskog mirovnog sporazuma pokaže odmah i tako na vrijeme zaustavi dodatna destabilizacija prilika u BiH.


OTKRIVAMO: Vučić i Dodik potvrdili vojnu neutralnost Srpske! - Sputnjik Srbija\n05:29 15 Avgust 2020\n14:14 02.09.2017 (osveženo 21:29 02.09.2017) Preuzmite kraći link\nRepublika Srpska će u potpunosti i dosledno pratiti politiku vojne neutralnosti koju zastupa zvanični Beograd, konstatovano je na današnjem sastanku predsednika Srbije i RS, Aleksandra Vučića i Milorada Dodika, saznaje Sputnjik.\nPrema našim informacijama, Dodik je povodom tog krupnog strateškog pitanja koje se otvara i u Bosni i Hercegovini, pa tako i u Srpskoj, obavestio Vučića da će zvanična Banjaluka vući sve političke poteze u pravcu vojne neutralnosti, po ugledu na Srbiju.\nDa podsetimo, predsednik RS je ranije najavio da je moguć i referendum u RS povodom ulaska u NATO, ali je zasad prevagnula opcija da Skupština RS usvoji odluku o vojnoj neutralnosti.\nTema se otvorila pošto je Ustavni sud BiH doneo odluku o praktičnom prisvajanju dela vojne imovine na teritoriji RS od strane Sarajeva. To se u Banjaluci tumačilo kao pokušaj NATO-a da na mala vrata uvuče BiH i RS u redove zapadne vojne alijanse.


RTS :: Vučić sa Bocan-Harčenkom o predstojećem susretu sa Putinom\nPolitika Vučić sa Bocan-Harčenkom o predstojećem susretu sa Putinom\nutorak, 09. nov 2021, 12:50 -> 20:32\nVučić sa Bocan-Harčenkom o predstojećem susretu sa Putinom\nPredsednik Republike Srbije Aleksandar Vučić primio je ambasadora Ruske Federacije Aleksandra Bocan-Harčenka, sa kojim je razgovarao o pripremama za predstojećy posety Ruskoj Federaciji i sastanku sa predsednikom Vladimirom Putinom, kao i o zajedničkim srpsko-ruskim projektima i aktuelnim regionalnim i globalnim pitanjima.\nPredsednik Vučić je istakao koliko je važna njegova predstojeća poseta Moskvi, imajući u vidu ugled i uticaj Ruske Federacije i predsednika Putina na svetskoj političkoj sceni, kao i u svetskim ekonomskim tokovima, saopštila je Služba za saradnju sa medijima predsednika Republike.\nAmbasador Bocan-Harčenko je rekao da je uveren da će i ova poseta biti uspešna, kao i sve prethodne, s obzirom na prijateljske odnose i dobru saradnju dveju zemalja.\nSagovornici su ocenili da se predstojećom posetom predsednika Vučića nastavlja izuzetan politički dijalog Srbije i Rusije, koji je iz godine u godinu sve intenzivniji, te da predstavlja izraz obostrane želje za svestrani napredak saradnje dveju zemalja, ističe se u saopštenju.\nPredsednik Vučić je ovom prilikom rekao da predsednik Putin razume položaj Srbije i ponovio zahvalnost za podršku po pitanju Kosova i Metohije, odnosno teritorijalnom integritetu i suverenitetu Srbije.\nPredsednik Vučić i ambasador Bocan-Harčenko razgovarali su o aktivnostima nakon održane sednice Međuvladinog komiteta za trgovinu, ekonomsku i naučno-tehničku saradnju i posete potpredsednika ruske Vlade Jurija Borisova.\nPredsednik Vučić je naglasio da se realizacija zajedničkih infrastrukturnih i energetskih projekata realizuje u skladu sa rokovima, te da se paralelno radi i na drugim konkretnim predlozima za bližu saradnju u brojnim oblastima od obostranog interesa.\nOsim o bilateralnim odnosima, predsednik Vučić i ambasador Bocan-Harčenko razgovarali su i o aktuelnim pitanjima u regionu i svetu.


Delovi za drugu bateriju S-400 stigli u Ankaru - 15.09.2019, Sputnik Srbija\nIsporuke druge baterije ruskih porotivvazdušnih raketnih sistema S-400 u Tursku je završena, navodi se u saopštenju turskog Ministarstva odbrane. 15.09.2019, Sputnik Srbija\n© Sputnik / Aleksander Vilf / Uđi u foto-galerijuS-400 "Trijumf"\n„Danas je u aviobazi ’Murted‘ u provinciji Ankara završena isporuka komponenata druge baterije protivvazdušnih raketnih sistema S-400, koja je počela 27. avgusta“, navodi se u saopštenju.\nNastavlja se obuka personala i instalacija sistema PVO. Planirano je da do aprila 2020. godine oni budu funkcionalni.\nKupovina najnovijih ruskih sistema za protivvazdušnu odbranu S-400 od strane Turske već je izazvala trvenja u odnosima Turske i Sjedinjenih Država. Vašington je zahtevao da Ankara odustane od ugovora i da kupi američke sisteme „Patriot“.\nVašington tada nije isključio mogućnost odlaganja i zabrane prodaje Ankari najnovijih lovaca F-35, ali je Turska odbila da napravi ustupke. Tursko učešće u programu F-35 nakon toga je obustavljeno.